text:
S(A)LAM POETRY
venerdì 29 ottobre 2010
Premiâts al Sant Simon, S(a)lam Poetis
e Contis par no durmî
e Contis par no durmî
S(A)LAM POETRY
TAIANT LA COCE
«Ma ce dal diaul…?!» i domandà la femine «No ti parie ore di finîle… piês dai fruts!»
«Sumo: e je la tradizion!» i rimbecà Pieri «Ca a son ducj che a fevelin a “american vie” come se a fos une novitât, ma dopo mai che in cjase mê si taie la coce pe vilie de gnot dai muarts».
E tra il rassegnât e il sustât, la femine lu lassà te cantine a consolâsi, rimirant chê coce bocone.
Al veve passade dute la buinore ator pal marcjât, fermantsi a cjalâ ogni banc di cocis, cirint la plui “juste” come che ur diseve a chei contadins, trasformâts in marcjadants cu la ultime mode dal chilometri zero. «Vele!» al veve berghelât: di chel zâl “just”, sglonfe e cun chês sgrispis su la scusse che a someavin fatis a pueste par fâ pôre.
Le veve comprade daurman e al jere stât ancjemò plui sodisfat leint sul scontrin dal contadin il non de aziende agricule “RobeBuine”: «E scuen vignîmi ben chest an!»
Cumò le veve li, sul taulaç de cantine, pronte pe trasformazion.
Le zirave par ca e par là... Sot de lûs de lampade al cjatà il profîl “just” e… Zac!: prime operazion, disvuedâle de polpe! Metûts in bande i “gnocs di doman” – «Joi ce bogns!» za si imagjinave sentât in taule – le cjapà par tacâ la ultime part, chê plui delicade.
Al veve za finît i voi e cuasi il nâs, che si fermà di bot, dopo vê fat un salt indaûr: «Orpo! Mi cimiistu?» i veve domandât, cjalantle di doi metris lontan… ma intun lamp al veve za tacât a ridi «Vonde turni di gnot par dôs seris di file!» E cence abadâ masse al veve tornât a tacâ la sô opare.
Finît di intaiâ l’ultin dinton di chê mascare orende, al scugnî clamâ la femine.
«Sumo Pieri, finissile di mateâ e ven sù che o ai pront il brût» i disè chê, ma no i rivà nissune rispueste.
Rabiose, come simpri cuant che le faseve cori dibant, si invià jù pes scjalis de cantine «Se cumò tu mi âs fat vignî jù pes solitis macacadis...»
Ma Pieri no i rispundè, ni al varès podût fâlu plui: sul taulaç e jere dome chê coce cuntune strane bocje di ridi, la miôr che al ves mai taiât: e someave propit… passude!
mercoledì 27 ottobre 2010
Partidis di Discors:
Contis o Romanç?
Contis o Romanç?
«Ah, ma a son contis…».
Si le sint di spes, cheste frase, in librerie. E tal dî cheste frase al è simpri un aiar di delusion, si no cuasi di fastidi, che al puarte, plui di cualchi volte, a tornâ a poiâ il libri su la scansie.
Purtrop al è un fat: la conte, tal marcjât editoriâl, in Friûl come in Italie, no vent, e a mancul di no jessi di front a autôrs une vore preseâts o a operazions di fate comerciâl, un libri di contis al ven viodût come alc di evitâ. I parcês a son tancj: la malformazion culturâl dai letôrs, la braùre dai gnûf scritôrs, la oligarchie dai grancj grops editoriâi…
E pûr al baste cjalâsi ator e indaûr: la conte no je dome il pont di partence di un cualsisei scritôr, ma e je ancje un lavôr che al à di jessi perfet, dulà che bisugne vê une idee fuarte e origjinâl e che, come che al diseve Ballard, «e je une sorte di romanç condensât, dulà che il scritôr nol pues imbroiâ».
A chest proposit, al è ancje masse facil tirà fûr il romanç in sîs peraulis di Hemingway, «Vendìn scarpis par frutin. Mai dopradis.», che al mostre cemût che al sedi pussibil rivâ a meti dentri storie e emozions in pocjissimis peraulis.
Di fat, ancje cence fâ riferiment ai solits Poe e Lovecraft, che no son mai rivâts adore a scrivi un romanç ae altece des lôr contis, a ‘nd è une vore di altris autôrs che nus àn lassât une leteradure maraveose propit sot cheste forme. No cjacarìn dome di Carver, che in vite sô nol à mai frontât il romanç, ma ancje di autôrs di fonde come Borges, Checov, Hawthorne, Pirandello e v.i., o Calvino, che al à fat une vore, intai siei studis su lis flabis e cun dute la sô opare, par nobilitâ il gjenar leterari curt. Par lui, che come miôr curte al indicave chê dal sudamerecan Monterroso, «Cuant che si sveà, il dinosaur al jere za li», la conte e jere il materiâl di fonde par scrivi un bon romanç.
E pûr la veretât e je facile e al bastarès viodi conte e romanç come ce che a son in realtât: dôs formis leteraris diferentis, cun dignitât compagne e complementâr.
E inte leterature furlane?
Se si cjale al fat che il premi Sant Simon al à gjavade dal bant di chest an la pussibilitât di inviâ racueltis di contis, si podarès pensâ che e ledi daûr a cheste tindince. Di une altre bande, però, al va dit che une lenghe minorizade e cence alfabetizazion e fâs di sigûr plui fadie a produzi romançs, mentri che lis contis a son un travuart plui facil. Di fat, la produzion atuâl furlane e sburte cence dubi vier lis contis, e ancje i romançs no son mai masse luncs.
Al ven cuasi di pensâ, tignût cont di dut chest, che ancje il disfavôr pes contis al sedi un nemì in plui di frontâ, pe leterature furlane.
La Conte Misteriose (1):
LA GJATE
LA GJATE
La Fuartece e je rimpinade suntune roche che e domine la citât; bande Nord al côr un fossalon sfonderât. […]
A man drete si alçave la tor de Fuartece e ancjemò plui dongje e jevave sù la Torate des torturis. […]
Intune polse, si jerin pleâts su la spalete dal fossâl e o vevin cjalât in jù. Il zardin si slargjave sot di nô a uns cuindis, vincj metris e il soreli si discjariave dentri e lu infogave cuntun calôr fer, come chel di un for. […]
O vevin dut il timp che o volevin e cussì o podevin lâ indenant cun calme, fermantsi di cuant in cuant cuintri la spalete. Propit sot di nô o podevin gjoldisi un biel cuadrut: une gruesse gjate nere distirade tal soreli, cuntun gjatut neri che i sgarbetave tor ator. La mari e menave la code par fâ zuiâ il piçul o ben e alçave une talpe par slontanâlu e inviulâlu a fâ gnûfs zûcs. A jerin propit da pît de parêt e Elìe, par dâ man fuarte, si fermà e al cjapà sù de muraie un concul biel grant.
«Stait a viodi» al disè, «lu lassarai colâ jù dongje dal piçul e ducj i doi si domandaran di ce bande che al pues sei rivât.»
«Oh, viodêt di stâ ben atent» lu racomandà la mê femine. «O podaressis becâ il gjatut.»
«No jo, ve, siore, » al disè Elìe. «O soi tenar di cûr, jo. Che Diu us benedissi, no volarès fâi mâl a chê balute di pêl plui di chel che i fasarès a un frutin. E o podês scometi ce che us pâr. Lu lassarai colâ bande difûr, di mût che nol ledi a finîle masse dongje.» A pene ditis chestis peraulis, pleât su la spalete, al lassà colâ la piere. Metipen che par cualchi incidence i câs di impuartance minime si trasformedin in situazions griviis, o ben, plui probabil, il mûr nol leve jù a plomp ma al pendave ae base – une robe che nô dal alt no vevin capît – fat al è che la piere e colà, cuntun bot orent rivocât tal aiar sù fin li di nô, juste sul cjâf dal gjatut, fasintji saltâ fûr lis çurvielis. La gjate nere e de une cjalade svelte sù adalt: o brincarin i voi, une sflamiade verde, fis par un marilamp su Elìe; e po la so atenzion e fo dute pal piçul, distirât imobil, cu lis çatutis che i trimuçavin un fregul, biel che une striche rosse si slungjave vie de feride vierte. Cuntun lament scjafoiât, che dome un cristian al varès podût molâ fûr, si jere pleade sul gjatut lecantji lis feridis e mungulant. A colp al someà come che e ves capît che al jere muart e alore e alçà i voi ancjemò une volte bande di nô. No mi dismentearai mai chel che o viodei, parcè che la gjate e jere la personificazion precise dal odi. I voi verts a sflamiavin torgui, e i dincj blancs, pontîts, al pareve che a barlumassin jenfri il sanc che e veve sul music e su lis mostacjis. E crustà i dincj, si dreçà su lis sgrifis. Daspò e fasè un sbalç salvadi cuintri la parêt cun chê di rivâ fin li di nô, ma, pierdude la viamence, e colà indaûr, deventant ancjemò plui oribile par vie che e jere colade sul piçul e e jere jevade sù cul pêl neri sporc di sanc e çurvielis. Di pôre che a Melie i vignìs imbast o dovei slontanâle di li. Pôc plui inlà e jere une sente sot di un platin frindôs e li o cjatai di sistemâle par che e des di ca. Po dopo o tornai li di Elìe che no si jere mot e al cjalave la gjate furiose insom dal fossâl.
[…]
lunedì 25 ottobre 2010
LA GNOVE CONTECURTE!
AE GNOVE
CONTECURTE!
Se il nestri gnûf progjet us interesse o podês lei plui in detai il manifest e lis nestris ideis di fonde.
venerdì 22 ottobre 2010
Vagon Gnot e S(a)lam Poetry
- 21/10/2010 – Viers in Viaç – Serade di poesie e musiche cun Stiefin Morat e Ulisse Viezzoli
- 28/10/2010 – Contecurte – Contis par no durmî (gjenar neri, gotic e di orôr)
- 4/11/2010 – Viers in Viaç – Serade di musiche e poesie cun Lussia di Uanis e Annalisa Masutti
- 11/11/2010 – Contecurte – Contis di paîs (gjenar romantic o di ricuarts)
- 18/11/2010 – Blues in viaç– Fabian Riz e Ulisse Viezzoli
- 25/11/2010 – Contecurte – Contis di fantasie (gjenar fantstic, fantasience, sureâl)
- 2/12/2010 – Blues in viaç– Laura Comuzzi (violin) e Eleonora Cedaro (ghitare)
LA CONTE
Al provà a cirî sul web par capî ce robe che e jere la leteradure e al si intopà intun sît che al veve non CONTECURTE.
Lei che ti lei, studie che ti studie, al rivà a la conclusion che chei de Contecurte a jerin tips babios, brâfs. Al decidè di candidâiu a candidâsi a sustignî la sô candidadure al Nobel pe leteradure.
Cence pierdi timp, i scrivè une mail a la CONTECURTE, cussì e cussì, che jo varès voie, che vualtris o sês brâfs, che.
Al spietà un pâr di dîs.
Nuie.
Al tornà a mandâ la mail, simpri chê.
Daspò di cuatri dîs il puestìn i consegnà un pac.
Drenti al cjatà une scove cun tant di mani dismontabil e rimontabil. E une cartuline. E un fassicul di uns cinc-sîs pagjinis scritis, sfueis A4, cun stampante laser.
Ce volevie dî?
E cui i mandavie chel pac?
Il premi Nobel al si metè a studiâ.
La cartuline e rapresentave une viodude dal mâr.
Il fassicul al jere un statût, il statût di fonde di CONTECURTE.
Il pac al vignive di chei di CONTECURTE.
Al capì subit, no par nuie al jere un premi Nobel. Chei de CONTECURTE lu mandavin a scovâ il mâr.
Ma scovâ il mar no je ocupazion di un premi Nobel. E lui al voleve vinci un altri premi Nobel. E par vinci i coventavin, aromai lu veve capît, chei di CONTECURTE.
Se par vê a ce fâ cun lôr, il sisteme al jere dome chel di scrivi une conte, lui al varès scrit une conte.
Curte.
Al scrivè une conte.
Curte.
E le mandà a chei di CONTECURTE.
La conte e fevelave di un premi Nobel che al veve zaromai vinçût il premi Nobel trê voltis e che cumò…
mercoledì 20 ottobre 2010
Ispirazions:
La gnot de vilie dai Sants
La gnot de vilie dai Sants
Se us è restade ancjemò cualchi idee... la direzion di pueste e je lassù, a man çampe.
lunedì 18 ottobre 2010
La gnove Contecurte: il licôf
Judâts dai imprescj informatics che cheste gnove cjase virtuâl nus met a disposizion, nus somee che la gjestion dai coments, des informazions e dai articui e sedi plui valide e che la Ostarie e sedi plui comude e plasevule. Cussì, intant che nô o lin indevant a comedâ lis ultimis faloputis di grafie e a picjâ i ultins cuadris tai mûrs, voaltris invidâts prin de inaugurazion uficiâl, che e je previodude, apont, par lunis ai 25 di Otubar, o podês bielzà començâ a doprânus, vignintnus daûr cun google o cul muselibri, su la colone di çampe, e disintnus ce che us pâr di cemût che a van indevant i lavôrs.
Intant nô, cun cheste setemane, o començarìn za cu lis publicazions.
Un salût a ducj, e ancjemò une volte: BENTORNÂTS.


c: text/html

text:
Cul Braghe e je lade mâl e je plui che juste cussì, ce che al va dit, al va dit.
Vuê sperin che cun Lazzari tal mieç dal campo, se al zuie, si podedi viodi cualchidun che al ten bale e al cîr di fâ un pôc di zûc, ancje se pur trop, la juve no je sigure una scuadrute, soredut cuntun asamoah in plui... Ma jo soi fiduciôs, la nestre difese no à nuie di invidiâ a le lôr (anzit, jo dîs che un benatia e un danilo a son superiôrs ai lôr bonucci e chiellini cence nancje une plee) e par rest, se magari totò al torne a jessi totò e muriel al devente ce che al à di deventâ... cuissà chel a zebrute strache no rivi adore a meti sot la vecje siorute... ancje se, come che savin za, un rigôr o doi i daràn sigure, e lôr, i rigôrs, no ju tirin sigurnò cu la sedon :)

robotstxt: allowed

filter: keep


text:
Al sarès
nassût ancjemò inte Vierte dal 2010, ma dome cumò si ven a savê
de esistence dal moviment Argad (che par breton al vûl dî “al
atac!”). Plui che un moviment tradizionâl, al rapresente la sigle
unitarie de gnove gjenerazion di militants indipendentiscj bretons
organizâts in piçui grups clandestins. Grups che a operin in plene
autonomie daûr des liniis di fonde dal moviment ma che, in cierts
câs, a puedin movisi adun. Lis liniis di fonde di Argad a son sîs:
resistence civîl no violente, indipendentisim, promozion de lenghe
bretone, riunificazion aministrative de Bretagne, solidarietât cun
chei altris popui che a lotin pe lôr libertât, e confederazion dai
paîs celtics. I grups che a fasin part di Argad a invidin ducj ae
resistence civîl, ma a refudin ogni azion che e puedi meti in
pericul la vite des personis. Nol è un câs che la grande part des
azions che si pues atribuîur si riferìs a scritis, cartei,
strissons e adesîfs a pro de indipendence o par sostituî il breton
al francês. Dificil cuantificâ la consistence dal moviment che, dut
câs, al è dal sigûr presint di diviersis provinciis de Bretagne.
Font:
Agence Bretagne Presse, 14/07/12


text:
Il parlamentâr european François Alfonsi,
che al rapresente la federazion dai partîts nazionaliscj e regjonaliscj dal
stât francês (Corsiche, Ocitanie, Bretagne, Catalogne Nord, Paîs Basc
setentrionâl, Alsazie e Savoie), al à fat un apel aes autoritâts comunitariis e
a chês francesis a inviâ un dialic cul Moviment Nazionâl di Liberazion dal
Azawad che dopo di scuintris violents cul esercit dal Mali al à cjapât il
control de regjon dal Azawad, là che i imazighen (tuareg) a son la maiorance de
popolazion. Il MNLA si bat pal dirit ae autodeterminazion dai imazighen e al
rapresente un strument impuartant inte lote cuintri dal integralisim islamist
che al menace la regjon sahariane, al dîs Alfonsi, al è duncje impuartant cjapâ
la strade dal dialic e no chê de azion violente cemût che si à fat in Libie cui
risultâts di emergjence umanitarie, di instabilitât politiche e di aument de
presince fondamentaliste che a son in dì di vuê sot dai voi di ducj.
Font: Agence Bretagne
Presse, 12/04/12


text:
Paîs Basc: 47 condanâts tal procès farse 18/98
Ai 19 di Dicembar, pôc prime di misdì, e je stade dade leture de sentence dal cussì clamât “macrosumario 18/98”, ven a dî il procediment judiziari plui grues che al à colpît il Paîs Basc daspò de fin dal franchisim. La sentence e je stade cjapade de Audiencia Nacional, l’orghin judiziari che al à cjapât il puest dal tribunâl pal ordin public franchist, sot de presidence di Ángela Murillo. Il tribunâl speciâl spagnûl al à condanât 47 dai 52 imputâts a di un totâl di 525 agns di preson e a multis di divierse misure. I condanâts a son membris di prin plan de societât civîl basche impegnâts inte difese dai dirits nazionâi di Euskal Herria (il Paîs Basc). Si trate di militants e lavoradôrs des associazions KAS, Ekin, Xaki (associazion nassude cun chê di fâ cognossi a nivel internazionâl la situazion basche e di puartâ solidarietât a chei altris popui tibiâts dal mont), de Fondazion Joxemi Zumalabe (nassude par dâ une man ai moviments sociâi di Euskal Herria), de societât Orain (cjase editore dal cuotidian Egin), e di altris realtâts associativis e economichis baschis. Cuintri di lôr la acuse e je di jessi membris o colaboradôrs de organizazion armade basche ETA. Te sentence si pues lei che “ni KAS, ni Ekin, ni Xaki a son une organizazion armade; no àn armis, parcè che il doprâlis nol è compit lôr ma dal braç armât di ETA, dut câs chestis realtâts a cjapin part ad in plen de unitât organizative e struturâl de organizazion teroriste ETA”. Par ducj i imputâts che a partegnin a chestis organizazions, duncje, a son stadis dadis penis che a van di 11 a 14 agns di preson dure. De Fondazion Zumalabe no si dîs che e je part di ETA, ma che i siei membris “a àn colaborât ae ativitât de organizazion teroriste ETA cun chê di stiçâ la disubidience civîl”. Par lôr lis penis a son ladis di 9 a 10 agns di preson. Pai dipendents de societât Orain e dal gjornâl Egin, si àn vudis situazions diferentis: José Luis Elkoro, par esempli, al è stât considerât membri dal “front negoziadôr” di ETA; di Xabier Salutregi si à dite che al jere deventât diretôr di Egin daspò di une audizion cu la dirigjence di ETA. La Audiencia Nacional e à ancje decidût di scancelâ e licuidâ il patrimoni des societâts Orain, Ardatza, Hernani Imprimategia, Publicidad Lema 2000, Erigane, MC Uralde, Untzorri Bidaiak Ganeko, Grupo Ugao, Gadusmar, e des associazions KAS, Ekin e Xaki. La sentence no si à poiade su provis reâls, come che a àn denunciât diviers osservadôrs internazionâi, si ben su declarazions e deduzions di membris des fuarcis di polizie cence nuie altri a tignîlis sù. No par nuie, par sostignî une afermazion, si fâs ûs dispès de frase “sentido común”, ven a dî “opinion comune”. Une sentence poiade duncje sul pinsîr unic de polizie, cence provis veris e cence tignî in nissune considerazion il lavôr de difese che e à smontât pas a pas lis tesis de acuse. Al moment de leture de sentence i imputâts a àn rispuindût cuntun “Gora Euskal Herria askatuta!” (vive il Paîs Basc libar) e cjantant l'imni “Eusko Gudariak”. La sentence e je stade contestade cun fuarce de plui part de societât basche (partîts politics, sindacâts, mieçs di comunicazion, associazions, citadins) che le judiche dome une sentence politiche cence nissune fonde juridiche. Come che a àn spiegât ben doi esperts che a cognossin une vore in sot la cuestion, Iñaki Egaña e Giovanni Giacopuzzi, cheste teorie puartade indenant cul procès 18/98 che “dut ce che al lavore pe autodeterminazion di Euskal Herria al è ETA” e je fûr de storie, parcè che “e dinee, prin di dut, che e esisti une forme divierse di fâ politiche che e puedi confrontâsi al pâr cun chês che a paronin inte nestre societât.” Propit par chest – a disin – e je stade condanade. Ancje se par fâlu, si è lât fûr e cuintri de leç che in teorie si varès vût di difindi.
[Font: Gara, 19-20-21/12/2007]


text:
La
iniziative dal comandant e dai assistents di svol di un avion de
compagnie Ryanair in servizi intal aeropuart di Casteddu / Cagliari
di doprâ ancje la lenghe sarde intes comunicazions di servizi pai
passizîrs e je stade cjapade cun entusiasim no dome des personis che
a jerin su chel svol, ma ancje di cui che in Sardegne al lavore pe
promozion de lenghe proprie de isule. Il Comitadu pro sa limba sarda
al à domandât che cheste pratiche e deventi la normalitât su ducj
i svoi che a rivin in Sardegne e che e sedi slargjade ancje a chei
altris mieçs di traspuart, a tacâ des compagniis di navigazion e
des autoliniis internis. Il comitât al à ancje domandât aes
autoritâts competentis di proviodi a garantî che dute la
segnaletiche e la cartelonistiche che si cjate intai lûcs pe rivade
e pe partence dai passizîrs a sedin ancje par sart.
Font:
Comitadu pro sa limba sarda, 30/08/12


text:
Intal ultin an e mieç il panorame de
informazion in lenghe galiziane al à patît une schirie di colps une vore dûrs
cu la sierade dai cuotidians su cjarte Galicia Hoxe, di plante fûr par galizian,
e Xornal de Galicia, in part par galizian, dal cuotidian digjitâl Vieiros e dal
setemanâl A Nosa Terra. Cun chê di recuperâ almancul in part chest vueit, cun
Fevrâr al è jessût Praza Pública, un cuotidian digjitâl dut par galizian. Il
gjornâl si presente tant che testade indipendente e al declare di fondâsi su
trê colonis: il gjornalisim di cualitât, lis gnovis tecnologjiis e la lenghe
galiziane.
Ta chestis zornadis il panorame dai media
scrits par galizian si è po insiorât ancje cu la jessude dal mensîl Cartafol,
il prin disponibil ancje par iPad. Si trate de evoluzion di un setemanâl su
cjarte dedicât dut al insegnament che cumò al passe al formât digjitâl e al
slargje i siei contignûts ancje a chei altris temis.
Font: El País, 31/01/12;
Galicia Confidencial, 01/02/12


text:
Seconde pontade par cheste rubriche che daspò dal Paîs Basc e tocje cumò la Irlande, par fevelâ di Flann O’Brien autôr che al à scrit sei par gaelic irlandês, sei par inglês. Chi disot al è un tocut gjavât fûr di une rubriche (Cruiskeen Lawn) che par agns al à curât sul cuotidian “The Irish Times” là che al à mostrât plui a clâr la sô vene satiriche.
Chê altre dì o soi stât a cjatâ un amì fresc di gnocis e la robe mi à dât di pensâ. Il gno amì al è une vore siôr, ma ancje une vore grês. Tant che al jere daûr a comprâ i cavalets dai jets, lis taulis, lis cjadreis e dut il rest, i à saltât sù di cjoli ancje une librarie. No sai se al è bon di lei o no, ma un spirt di osservazion primarûl al à di vêlu sburtât a pensâ che par solit la int plui rispietade e innomenade e à in cjase une sdrume di libris. Cussì al à decidût di cjoli un pocjis di librariis e al à paiât un trafichin par che jes jemplàs cun ogni sorte di novitâts, là che a jerin ancje diviers volums costôs che a vevin tant che argoment la piture paisazistiche francese.
Intant che o jeri là, o ai viodût che nissun di chei libris al jere stât viert o tocjât e o ai fat notâ la robe.
“A pene che o varai finît di sistemâmi – mi à dite chel pote – o tornarai a butâmi su lis mês leturis.”
E propite chel mi à fat pensâ. Cemût mai un siorat di chê fate aial bisugne di fâsi passâ par un che al lei? No saressial miôr se un espert liuladôr di libris al les a cjase sô e i fruiàs come cu va dute la biblioteche par un tant a riplan? Une persone che e vedi mistîr ta chê sorte di lavôr e sarès in stât di meti dongje un grum di bêçs.
O vuei spiegâus miôr ce che o intint. I libris che o viodês tes buteghis a mostrin a clâr di no jessi mai stâts lets. Il dizionari di latin di un student, invezit, al pâr che al sedi stât let cussì tant di jessi aromai a sflics. Al è clâr che chel dizionari al è stât viert e cjalât milante voltis, ma se daûr no fossin un pôcs di sberlots, us vignarès di pensâ che chel student al va mat pal latin e che nol rive a stâ lontan dal so dizionari. Il stes al vâl pal nestri amì ignorant che al vûl che i siei ospits a pensin, cuntune voglade a cjase sô, che al è une persone di grande culture. Metìn che al vedi cjolt un libri sul balet rus, magari scrit te lenghe di chê tiere lontane, ma cetant biele. Il nestri lavôr al sta tal fruiâlu avonde in curt di maniere che ducj chei che lu cjalaran a pensaran che il so proprietari al à vivût, mangjât e durmît cun chel volum par mês a dilunc. A vê voie, si podarès discuti se al è il câs di inventâ une machine, alimentade di un motôr a benzine picinin ma che al lavore ben, che e sedi buine di lei cualsisei libri in cinc minûts. Ta chê maniere, bastarès zirâ un menul fin che al pâr che si lu vedi let par cinc o dîs agns. Dut câs, chest al è il mût di fâ frêt e pôc fin che al è tipic de nestre ete. Nissune machine, di fat, e je buine di fâ il stes lavôr dai dêts delicâts di une man. La sole vere soluzion a chest probleme sociâl dal nestri timp e diven dal liuladôr di libris espert e pratic. Ce fasial? Cemût puartial indenant il so lavôr? Trop varessial di cjapâ par ce che al fâs? In tropis manieris si puedino fruiâ i libris?
A chestis e a altris domandis o rispuindarai passantdoman.
Flann O’Brien (1911 – 1966), pseudonim di Brian O’Nolan, al è stât un dai plui impuartants scritôrs irlandês dal Nûfcent. Origjinari dal Gaeltacht (la zone de Irlande là che il gaelic al è inmò doprât in maniere significative), al à vivût buine part de sô vite a Dublin, là che daspò dai studis al University College al à lavorât tant che impleât intai uficis ministeriâi. Al è cognossût massime pai siei romançs “At Swim-Two-Birds” (1939), “The Dalkey archive” (1964) e “The Third Policeman” (jessût tal 1967 cuant che al jere za muart) scrits par inglês, e “An Béal Bocht” (1941) scrit par gaelic irlandês. Cheste ultime opare, amare e comiche tal stes timp, e je une critiche cuintri di chê part dal moviment pe rinassince gaeliche che e piturave il Gaeltacht in maniere convenzionâl e stereotipade. Intai siei libris l’umorisim irlandês e l’amôr pal fantastic si messedin in maniere ecuilibrade, adun cuntun stîl di scriture moderni, ma cun riclams profonts ae antighe leterature gaeliche. Dut câs, il so spirt satiric al ven fûr massime tai tocs scrits pe rubriche “Cruiskeen Lawn” che al à curât par sù par jù vincj agns sul cuotidian “The Irish Times”. La rubriche, scrite sul imprin par gaelic, e passarà po al inglês par rivâ plui a larc al public dublinês. Tai siei tocs, firmâts cul pseudonim Myles na Gopaleen, O’Brien al fâs satire su ciertis categoriis professionâls e su cierts personaçs innomenâts (tant che il president irlandês Eamon de Valera), ma al presente ancje machinaris, mistîrs e associazions di fantasie che a dan une cerce de sô imagjinazion e des sôs capacitâts leterariis.


text:
La cort costituzionâl turche e à decidût di meti fûr leç il Partît de Societât Democratiche (DTP, Demokratik Toplum Partisi), il moviment di riferiment de comunitât curde che e vîf intal stât turc. La decision – al à spiegât il president dal tribunâl, Hasim Kilic – e je stade cjapade parcè che il DTP al sarès deventât “un pont di riferiment pes ativitâts cuintri de integritât dal paîs” par vie dai siei leams cul PKK (il Partît dai Lavoradôrs dal Kurdistan, che za di agns al è fûr leç).
Il DTP, che intes ultimis elezions al veve otignût doi milions e mieç di vôts, al conte 21 rapresentants intal Parlament turc e, intant des elezions aministrativis dai 29 di Març, al à vinçût in cuasi un centenâr di comuns de regjon curde.
La sentence e previôt ancje che 37 dai dirigjents dal Partît de Societât Democratiche, a tacâ dal so president Ahmet Türk, no podaran davuelzi nissune ativitât politiche pai prossims cinc agns. Il tribunâl costituzionâl al à ancje ordenât il secuestri di ducj i conts bancjaris dal moviment.
I deputâts dal DTP a àn decidût di bandonâ il Parlament turc dal moment che, denant di cheste sentence, nol à plui nissun valôr restâ alì. Cun di plui, ta cheste maniere, a varessin di davuelzisi gnovis elezions intes circoscrizions là che a jerin stâts elets.
Nol è tant che il DTP al veve fat indenant une propueste par risolvi in maniere pacifiche il conflit che di agns al met cuintri Turchie e Kurdistan. Une propueste che e previodeve une autogjestion de aree curde, ma cence rivâ ae indipendence. “Il nestri obietîf al è risolvi il conflit – al à dite il president dal DTP – e par trop che nus impedissin di fâ politiche o larìn dilunc cu la nestre lote democratiche”. In mert ai rapuarts cul PKK, i rapresentants curdis a àn spiegât che il PKK nol rapresente la cause dal conflit, ma une sô consecuence e che no si pues lassâlu fûr dal procès pe soluzion democratiche dal conflit.
Prime dal DTP, la cort costituzionâl turche e veve za metût fûr leç altris cuatri partîts curdis (HEP, DEP, OZDEP, e HADEP), intant che un altri al veve sielzût di disfâsi par vie dai proviodiments judiziaris metûts in at cuintri di lui.
Denant de decision dal tribunâl costituzionâl turc, la presidence svedese de Union Europeane e à pandût la sô preocupazion pal episodi e e à fat savê che e intint stâi daûr ae situazion de Turchie. Intant intes citâts dal Kurdistan a son sclopâts scuintris tra manifestants e polizie. I moments di tension plui alte si ju à vûts a Hakkari, Van e Diyarbakir.
Ancje dai rapresentants de diaspore curde intal stât talian si à jevât l’apel ae opinion publiche europeane “par che no lassi di bessôl il popul dal Kurdistan e par che e fasi sintî la sô vôs par sburtâ la Turchie a rispietâ lis minorancis”.
Font: UIKI, 11/12/09; Gara, 12/12/09; Reuters 12/12/09


text:
Intal Paîs
Basc a van indenant lis mobilitazions par difindi i dirits dai
presonîrs politics, in particolâr par domandâ che chei di lôr che
a patissin di une malatie mortâl o invalidante a puedin finî di
scontâ la pene a cjase lôr cemût che e previôt la leç spagnole.
A son 14 i presonîrs bascs che si cjatin ta cheste situazion, ma che
no son stâts ancjemò liberâts. A inviâ lis mobilitazions al jere
stât il câs di Iosu Uribetxebarria, presonîr basc cuntun cancar in
fase terminâl. La sô vicende e il siopar de fam che al veve puartât
indenant par dôs setemanis cundut des sôs condizions critichis di
salût, a son stâts compagnâts di diviersis manifestazions di
place, di siopars de fam e di altris formis di proteste dentri e fûr
des presons, e de poie manifestade di cetancj rapresentants des
associazions, des istituzions, dai sindacâts e de glesie. Ae fin il
judiç incjariât di esaminâ il câs al à decidût di decretâ par
Uribetxebarria la libertât condizionâl, misure che però no je
stade rindude daurman operative in spiete di viodi se a saran
presentâts ricors. Chest bloc dal proviodiment al è stât judicât
iregolâr dai avocats dal presonîr basc e al à puartât a gnovis
manifestazions di proteste. Une proteste che però e podarès lâ
indenant ancjemò a dilunc se, dongje dal câs specific di Iosu
Uribetxebarria, no si proviodarà a rispietâ la leç ancje par chei
altris 13 presonîrs bascs che si cjatin a vivi une situazion
similâr.
Font:
Naiz:, 31/08/12 e 01-02/09/12; Gara, 31/08/12


text:
Domenie ai 13 di Setembar Arenys de Munt al è stât il prin comun catalan a ospitâ un referendum su la indipendence de Catalogne. La partecipazion al vôt e je stade dal 41%, ven a dî plui alte di chê pal referendum su la costituzion europeane e fintremai di chê des elezions europeanis. Il 96% dai citadins che a son lâts a votâ a àn dite di sì ae indipendence. I vôts a pro de indipendence a son stâts di plui di chei che, intal 2006, al veve otignût il gnûf statût di autonomie de Catalogne. La plui part dai partîts catalans al à laudât la iniziative e si à mostrade contente pal risultât. Il vôt al è stât, invezit, judicât inutil dai rapresentants dai partîts spagnoliscj, ven a dî socialiscj (PSC) e popolârs (PP). I organizadôrs e i sostenidôrs dal referendum, intant, a son za che a lavorin par che altris comuns a ledin daûr dal esempli di Arenys de Munt. In dì di vuê, a saressin bielzà uns sessante lis aministrazions locâls interessadis a davuelzi un referendum su la indipendence tal lôr comun.
Font: Vilaweb, 14/09/09


text: Lis elezions anticipadis che si son davueltis ai 29 di Lui in Moldova i àn gjavât la maiorance al Partît Comunist che, intai ultins agns, al veve guviernât la republiche ex sovietiche. Cun di fat, i Comuniscj a àn otignût il 44,7% des preferencis e 48 dai 101 puescj in Parlament. I Liberâi Democratics, cul 16,4% dai vôts, a àn cjapât 17 parlamentârs; i Liberâi, cul 14,4%, a ‘nd àn otignûts 15; il Partît Democratic, cul 12,6%, a ‘nd à vûts 13; e la Aleance Moldova Nestre, cul 7,4% des preferencis, e à elet 8 deputâts. I Comuniscj a àn fat savê di jessi pronts a frontâ la legjislature dai bancs de oposizion e, a chest pont, la uniche alternative di guvier pussibile e je formade di une coalizion tra ducj chei altris partîts. Nancje cheste coalizion, dut câs, e permetarà di elei il prossim president de Republiche, dal moment che par fâlu e covente une maiorance di 61 vôts. Par superâ chest probleme, duncje, si podarès fintremai viodi un pat jenfri i Comuniscj e il Partît Democratic, vuidât dal ex comunist Marian Lupu. La sconfite dal Partît Comunist, dut câs, e podarès tornâ a impiâ la tension sei in Transnistrie, regjon a maiorance russe che si è autoproclamade indipendente, sei inte regjon autonome de Gagausie. Diviers rapresentants dai front liberâl, di fat, a àn dite di volê risolvi une volte par dutis la cuestion de Transnistrie, intant che i gagaus a son stâts definîts “une ulçare” intal cuarp dal stât. Font: RIA Novosti, 30-31/07/09; Nationalia, 30/07/09; Món Divers, 30/07/09


text:
Paîs Basc: Sanz al torne ae presidence de Navare
Come che si veve bielzà anticipât, i socialiscj i àn splanade la strade pal guvier de Navare ae diestre spagnoliste. Cun di fat, ae seconde votazion, Miguel Sanz al è stât elet di gnûf president de Navare cui 24 vôts de UPN e de CDN. Dut câs, la sô elezion e je stade pussibile dome in gracie des 11 schedis blancjis e dal vôt di astension rivâts dai 12 parlamentârs socialiscj. Cuintri de rielezion dal candidât de diestre a vevin votât invezit i moviments nazionaliscj bascs rapresentâts de coalizion Nafarroa Bai (12 deputâts) e la çampe radicâl (IUN, cui siei 2 parlamentârs). I socialiscj de Navare (PSN) a àn duncje ubidît ai ordins rivâts de direzion centrâl dal Partît Socialist Spagnûl (PSOE). Cheste situazion, dut câs, e riscje di puartâ ae roture il PSN. Za diviers membris dal diretîf a àn presentât lis lôr dimissions – tant che Irene Lapuerta, Mariano Cerezo, Lourdes Montero, Teresa Iradiel e María Luisa Osta – e si fevele aromai de nassite di un gnûf partît progressist de Navare che nol vegni a compromès cu la diestre spagnoliste.
Dal moment che il gnûf esecutîf si cjate a guviernâ cence vê la poie de maiorance dal Parlament de Navare, al à fat viodi di jessi disponibil a colaborâ ancje cun altris fuarcis politichis e a sbassâ il nivel di scuintri su ciertis cuestions, come chê de lenghe basche. Cun di fat, il gnûf ministri pe educazion, Carlos Pérez-Nievas (de CDN), al à za declarât la sô intenzion di meti sù un Istitût pe politiche linguistiche a pro dal euskara e di normalizâ la situazion dal model scolastic D, ven a dî là che l’insegnament al ven fat in lenghe basche.
(Font: Gara, iparralde.eu, 11-18/08/07)


text:
Chest al vûl jessi un puest viert a ducj, soredut a chei che a àn plasê di lei e scrivi in marilenghe, o ancje dome di imparâ a cognossile.
I autôrs publicâts a mostrin la lôr opare, metintle prin sot il judizi di Chei de Ostarie e dopo di chel plui sevêr dai letôrs e di chei altris autôrs. Preseaments, corezions, sugjeriments, ideis a son simpri i benvignûts, se fats cun gracie, par miorâ e miorâsi.
LIS IDEIS DI FONDE
Al sarès biel slontanâsi dai argoments e des formis narativis canonichis par rivâ adore a contâ storiis cun mentalitât e sensibilitât modernis.
Al sarès biel ancje viodi tancj coments, firmâts di chei che ju fasin, parcè che a son chei che a tegnin vîf un blog e a incressin la cualitât des discussions.
Nus plâs peâ une imagjine par ogni storie: se par câs o 'nt vês une che us à ispirât, mandaitle.
Nus plasarès, soredut, sburtâ ducj chei che a pensin e a cjacarin par furlan, ma a crodin di no jessi bogns di scrivilu, a cambiâ idee, judantsi cui imprescj che il web al met a disposizion.
O pensìn che meti adun la sveltece des gnovis tecnologjiis cun chê des contis e puedi jessi une vie impuartante par slungjâ la vite ae nestre lenghe.
La conte e à di jessi par furlan, doprant cence fastidis dutis lis sfumaduris de marilenghe. E à di zirâ ator lis 2000 batudis, spazis comprendûts, che se par un editôr e je pôc plui de lungjece di une cartele, par nô e je chê di une storie che si pues lei intun marilamp.
Gjenar e stîl de conte a son libars. L'impuartant al è che si conti une storie. Par che lis contis a sedin bielis di lei, a àn di jessi bielis di viodi, il plui pussibil curadis e cence falopis.
Par sotponi une conte al judizi de nestre Ostarie al baste mandâle, cuntun file di test in zonte, ae nestre direzion di pueste: contecurte@gmail.com.


text:
E je la
Bretagne a vignî fûr miôr dal secont turni des elezions
legjislativis intal stât francês che si è tignût ai 17 di Jugn.
Cun di fat, pe prime volte, un candidât espression dal nazionalisim
breton moderât al è stât elet inte Assemblee francese. Si trate di
Paul Molac, su posizions une vore dongje de UDB (Union Democratiche
Bretone) ma che al coreve pe liste Europe Écologie cu la poie ancje
di verts e socialiscj. Elet inte cuarte circoscrizion dal Morbihan
cul 52,56% des preferencis, Molac al rive di une lungje militance
bretoniste che lu à puartât ancje ae presidence des Div Yez, lis
scuelis publichis bilengâls, e dal Consei culturâl de Bretagne.
Simpri intes filis di Europe Écologie, cun cuasi il 59% des
preferencis, al è stât confermât François de Rugy, un dai
deputâts a pro de riunificazion aministrative de Loire Atlantiche
cul rest de Bretagne. Nuie di fâ, invezit, pai doi candidâts di
Femu a Corsica che a vevin rivât a passâ al secont turni.
Jean-Christophe Angelini si è fermât al 46,8% dai vôts, intant che
Gilles Simeoni si è plaçât secont inte sfide a trê cui candidâts
de UMP e dal Parti Radical de Gauche. Chel istès, sul front dai vôts
racuelts, si trate dal miôr risultât dal nazionalisim cors intes
legjislativis.
Font:
Ministère de l'Intérieur, 17/06/12; Le Monde, 17-18/06/12; Agence
Bretagne Presse, 18/06/12; Alta Frequenza, 18/06/12


text:
Percors naturalistic
Ator par Spilimberc e par lis muculis
Muculis: peraule dal furlan di Spilimberc che e segne rilêfs di tiere che a van jù fin te grave dal Tiliment.
Percors n. 1
Chest prin percors circolâr, tra lis realtâts ambientâls e artistichis dal nestri comun, al è un gnûf mût di “vivi” il teritori.
Al pues jessi fat a pîts o in biciclete e al da une oportunitât par tornâ a cjalâ lûcs cognossûts e par passâ cualchi ore cjaminant dilunc la “grava” preseant tal stes timp la nature e lis bielecis artistichis di Spilimberc.
Percors n. 2
Daûr dal sucès vût cul prin percors, al va indevant il percors ciclopedonal tra la grave e i paîs tor di Spilimberc: un itinerari dal benstâ e de memorie, un acuarel furlan tra aghis, lûcs di cult elegants inte lôr semplicitât, maglis di vert spontani, cjasis dominicâls e cjamps.
Discjame:


text:
Olinto Marinelli
Olinto Marinelli (Udin 11 di Fevrâr 1874 - Florence 14 di Jugn 1926). Fi di Giovanni al fo tant che il pari un gjeograf. Professôr universitari a Florence al fo il cjâf scuele de gjeografie naturalistiche taliane. Fo diretôr de “Rivista geografica Italiana” e president de Societât Alpine Furlane dal 1901. Fra i soi numerôs tescj (tancj fra di lôr sul Friûl), al continuà la “Guida del Friuli” di so pari e al fo il coordenadôr dal "Atlante Internazionale" dal [[Touring Club Talian.
[cambie] Oparis
- Del confine linguistico italiano-tedesco, Pagine friulane V, 1892;
- La frana e il lago Borta, Udin 1897;
- Studi orografici nelle Alpi orientali, Rome 1902;
- Il Friuli come tipo di regione naturale, Udin 1917;
- Il Friuli e la Venezia Giulia. Problemi di geografia amministrativa e di toponomastica, Udin 1923.


text:
Arnold Van Gennep
Arnold van Gennep (Ludwigsburg, ai 23 di Avrîl dal 1873 – Bourg-la-Reine, 1957) al è stât un antropolic francês, tra i studiôs plui cognossûts di antropologjie dal Nûfcent; al à dât contribûts fondamentâi ae analisi dai rituâi di passaç, screant il studi sistematic inte etnografie europeane, e al à fondât il studi etnografic dal folclôr tant che dissipline academiche in France.
Arnold a van Gennep al è nassût in Gjermanie di famee di origjins olandesis, ma la mari, restade vedue, si è tornade a maridâ cuntun miedi francês intal 1879, e la famee si à trasferît duncje in Savoie.
Interessât aes culturis orientâls, si à iscrit al Melesson, ma al è restât deludût intal no cjatâ cors che a sodisfassi i siei interès complès; al à passât duncje ae École des Langues Orientales (dulà che al à studiât l'Arap) e dopo ae prestigjose École Pratique des Hautes Etudes, dulà che al à studiât Filologjie, Linguistiche, Egitologjie e culturis orientâls. Al è restât simpri une vore indipendent dai barons dal ambient academic francês, e al à scontât cheste sô autonomie cence otignî mai incarghis di docence intal so paîs, cundut dal lustri sientific cjapât intai agns.
Intal 1909 al publiche il so classic I rituâi di Passaç, il volum che al à puartât al centri de atenzion dai etnolics dal prin Nûfcent cheste classe di fenomens. Di là di un studi sistematic des diviersis fenomenologjiis dal rituâl di passaç (che al à aprofondît in diviersis culturis extraeuropeanis), van Gennep al à proponût ancje une analisi struturâl acude, dividint il rituâl intes fasis "disseparazion" (par es. funerâl), "margjin" (par es. impromission) e "agregazion" (par es. matrimoni).
Po dopo Victor Turner, studiôs des manifestazions dai rituâi, al torne a nomenâ lis trê fasis di van Gennep in "pre-liminârs" (disseparazion), "liminârs" (transizion) e "post-liminârs" (reintegrazion). Chest model al è calcolât ancjemò bon, e al ven doprât une vore a un secul di distance. Arnold van Gennep al cognòs intai rituâi l'insiemi di manifestazions che si ripetin in secuencis intal spazi e intal timp, e che a son impuartants par capî la struture des relazions des societâts che ju esprimin.


text:
Huang Xianfan
Huang Xianfan(Fusui, ai 13 di Novembar 1899 - Guilin, ai 18 di Zenâr 1982) al fo un storic, etnolic, antropolic cinês e grant espert di storie zhuange, al fo un impuartant antropolic dal cine dal XX secul, al fo il leader de Scuele di Bagui e Scuele di Wunu cinês.
[cambie] La vite
Huang Xianfan al nas intal 1899 inte citadine dal Guangxi dal Qusi in Fusui, vuê in Cine. Al à studiât a Fusui. Huang al studià dal 1922 al 1926 al Scuele Normâl Nanning di Guangxi e dal 1926 al 1935 al Universitât Normâl di Beijing(Beijing e je la capitâl de Cine). Si è laureât in Storie ae Universitât Normâl di Beijing tal 1935. Huang al studià dal 1935 al 1937 al Universitât di Tokyo. Intal 1937 al tornà in Guangxi cinês, dulà che al deventà un insegnant di storie, al à lavorât ae Universitât di Guangxi(1938-1940, deventà professôr di storie) e ae Universitât di Sun Yatsen(1941-1942, professôr di storie). Huang al insegnà intal dal 1943 al 1953 al Universitât di Guangxi e dal 1954 al 1982 al Collegium Normâl di Guangxi e intal 1981 al fondà il Universitât Lijiang di Guilin, une Universitâ di amateur di Guilin pai adult.
[cambie] Oparis principâls
- Storie cinês(Ⅰ-Ⅲ), Beijing, 1932-1934.
- Storie di Zhuang, Nanning, 1957,1988.
[cambie] Cjale ancje
- (in (inglês) , in (talian) e in (francês)): Scuele di Bagui [1],[2],[3]
- (in (inglês) , in (talian) e in (francês)): Storie di Zhuang [4],[5],[6]
- (in (inglês)): Huang Scuele [7]


text:
Émile Durkheim
David Émile Durkheim (Épinal, 15 Avrîl 1858 – Parîs, ai 15 di Novembar dal 1917) al è stât un sociolic e antropolic francês.
La sô opare e je stade cruciâl inte formazion de sociologjie e de antropologjie. Durkheim si riclame ae opare di Auguste Comte (a ben che al calcoli ciertis ideis comtianis masse inciertis e speculativis), e al pues calcolâsi, cun Karl Marx, Vilfredo Pareto, Max Weber e Herbert Spencer, un dai fondadôrs de sociologjie moderne. Al è ancje il fondadôr de prime riviste dedicade aes siencis sociâls, il Année Sociologique.
[cambie] Vite
Al nas intune famee modeste ma culte di ebreus praticants e, ancje par vie di responsabilitâts derivadis de muart dal pari, rabin, sucedude cuant che lui nol veve nancje vincj agns, al disvilupe un caratar impegnât e sevêr e la convinzion che pal progrès inteletuâl i sfuarçs e lis soferencis a judin plui che no lis situazions plasevulis. La esperience di vite di Durkheim e je condizionade a fuart de disfate de France cuintri la Prussie e di chei altris stâts todescs (vuere dal 1870-71), di fat daûr di cheste la Alsazie, tiere di origjin dai Durkheim, e je passade ae Gjermanie. Daûr di chescj fats il pari di Emile, par no deventâ sudit gjermanic, si à trasferît a Parîs. Al è stât chi che il futûr sociolic al à scomençât i siei studis.
I siei sucès scolastics i consintin di lâ te École Normale Supérieure, dulà che al studie filosofie. In chest periodi al cognòs Jean Jaurès, futûr leader dal Partît Socialist Francês, tant che lui mot di principis etics indreçats ai problemis de societât. Intal 1882 al oten il Agrégation di philosophie e fin al 1887 al insegne in scuelis secondariis di Sens, Saint Quenti e Troyes. Po dopo al oten un insegnament te Universitât di Bordeaux dulà che al devente professôr di filosofie sociâl e al reste li fin al 1902. Po dopo al passe ae Sorbonne, dulà che al devente ordenari intal 1906 e dulà che si cjape sù cun grant impegn iniziativis dreçadis al miorament dai insegnaments.
Il sclopâ de prime vuere mondiâl, la muart dal so unic fi sul front balcanic e lis acusis dai nazionaliscj, che i butin in muse di jessi di estrazion todescje e di insegnâ une dissipline foreste, a butin il sociolic intun stât emotîf grâf, preludi di un ictus che al cause la sô muart intal 1917.
[cambie] Studis
Secont Durkheim, par deventâ sientifiche la sociologjie e à di studiâ i fats sociâi, vâl a dî chei aspiets de vite cuotidiane e sociâl, che a influencin lis azions dai individuis propit cui stes metodis che si studiin i fenomens sientifics. Durkheim di fat al è convint che la realtât sociâl e puedi jessi interpretade in maniere adeguade dome se si è bogns di lâ fûr de speculazion teoriche par imerzisi inte investigazion empiriche. Durkheim al à studiât ben insot la religjon. Il sociolic, cun di plui, al à di diliberâsi dai siei preconcets e studiâ i fats sociâi tant che un osservadôr esterni. Durkheim al è convinçût che la sociologjie e vedi une funzion concrete di diagnosi e cure dai mâi de societât, proponint risoluzions pe "vuarison" te stesse maniere che al sucêt de bande de medisine pe cure des malatiis; l’organicisim di Durkheim, trat fondamentâl dal so pinsîr, al incanalarà dopo i studis dal semiolic inglese Herbert Spencer, che di fat cun Durkheim al viodeve il sisteme sociâl come un vivent autonom. I fenomens sociâi a àn di jessi analizâts cuntune vision olistiche, no in maniere singolâr ma tant che parts di un dut, tal stes mût di cemût che si fâs pal studi biologjic di un organisim vivent. Par chest aspiet la societât e je alc di plui de sume des sôs parts, al ven a stâi dai individuis.
Par ce che al tocje i studis su la economie, al analize soredut la division dal lavôr, o ben il fâsi strade di diferencis simpri plui complessis e influentis tra lis variis posizions ocupazionâls. Planc a planc, il lavôr al ven calcolât di Durkheim la principâl fonde de coesion sociâl, ancjemò prime de religjon. Cun di plui, cu la division des ativitâts, i individuis a deventin simpri plui dipendents tra di lôr, parcè che ognidun al à bisugn di bens furnîts di chei che a fasin un lavôr diviers.


text:
Marcel Mauss
Marcel Mauss (ai 10 di Mai dal 1872 – ai 10 di Fevrâr dal 1950) al è stât un antropolic e sociolic francês, massim esponent de scuele di Emile Durkheim.
Nassût di une famee di origjins ebraichis, al à studiât filosofie a Bordeaux, dulà che so barbe Emile Durkheim al jere daûr a insegnâ. Mauss però si trasferìs a Parîs par iscrivisi a studis di religjon comparative e di lenghe sanscrite. Compagn di tancj altris membris e colaboradôrs de riviste Annéè Sociologique, fondade intal 1898 di Durkheim al è restât atrat des ideis socialistis, in mût particolâr chês esponudis di Jean Jaurès, un leader storic dal socialisim francês. Al è stât coinvolt in maniere ative intai avigniments dal câs Dreyfus sucedût in France inte ultime decade dal secul XIX, di là di colaborâ cun varis cuotidians, tant che la Umanité, e il Mouvement Socialiste, in chest câs intun, pe ultime volte, cun Georges Sorel. I agns de prime vuere mondiâl a son stâts une vore dificii par Mauss, stant che tancj siei coleghis e amîs a son muarts, e tra chei il stes Durkheim. Il dopovuere al è stât pitost fadiôs a nivel politic, stant che un sbroc reazionari al à fluscât in maniere parziâl il lavôr di Durkheim e duncje Mauss, come tancj altris dissepui dal mestri, si è impegnât soredut intal prontâ istitûts tant che l' Institut Français de Sociologie e l' Institut d’Ethnologie (che di chel al è stât segretari gjenerâl). Si è impegnât fin tal ultin dai siei dîs intun campagne cuintri dal antisemitisim e cuintri des politichis raziâls.
[cambie] Oparis
Fra lis sôs oparis fondamentâls al è il Saç su la origjin dal sacrifici, scrit a cuatri mans cun Henri Hubert. Il libri nol trate a strent de origjin dal sacrifici, ma al scjavalgje cheste tematiche par lâ a indagâ la dinamiche e lis struturis di chest rituâl. Mauss al partìs dal concet origjinari di sacrifici, inte sô acezion plui etimologjiche: il sacrifici tant che sacrum facere, fâ sacri, tant che at religjôs che al compuarte la rinunzie di un ben a pro di un jessi soreuman. Ma chest nol baste. La cuistion che e interesse i doi studiôs e je il fin dal sacrifici: se al sedi dome une forme di do ut des, cemût che al afermave l'antropolic inglês Edward Burnett Tylor, o ben une sorte di ringraciament, cemût che al scriveve Wilhelm Schmidt sul sacrifici primiziâl, o ancjemò, secont ce che al sostignive Durkheim, legjitimazion de esistence dal diu come costruzion e icone dal sociâl. Devant di chest dibatiment, tant plui complès e slargjât di ce che no si sedi ripuartât chi disore, Mauss e Hubert si limitin a assegnâ al sacrifici il caratar di mieç par fissâ un contat tra il sacri e il profan, chescj doi tiermins intindûts secont ce che al jere dât sù dai studis dal lôr predecessôr (Emile Durkheim apont). Dât il caratar di potence e intocjabilitât dal sacri, che al riscje di cjapâ l'om, i doi sociolics a individuin la presince necessarie di un mediatôr, inte plui part dai câs un animâl sacrificâl, che al fasi di puint fra il sacri e il profan. Il contat cul sacri al compuarte ancje un rituâl di jentrade e di jessude, al è un sempliç esempli il segn de crôs jentrant intune glesie.
[cambie] Teorie dal Don
Tant cognossude e impuartante pe storie de antropologjie, la teorie dal don di Marcel Mauss vuê e ven calcolade obsolete di cierts autôrs. La teorie, esplicade intal so famôs "Saç sul don", e nas de comparazion di plui ricercjis etnografichis, tra chês il studi dal rituâl potlach di Franz Boas e dal Kula di Bronislaw Malinowski. Il scambi dai bens, ancje se di valôr intrinsic no fondamentâl, al è un dai mûts plui comuns e universâi par creâ relazions umanis (o par creâ puints cul divin par ciertis teoriis sul significât dal sacrifici). Fintremai il don al devente, par Mauss, un fat sociâl totâl, vâl a dî un aspiet specific di une culture che e je in relazion cun ducj chei altris e cussì, traviers la sô analisi al è pussibil lei par estension lis diviersis componentis de societât. L'autôr al pense che il mecanisim dal don si articoli in trê moments fondamentâi basâts sul principi de reciprocitât: 1. dâ 2. vê - l'ogjet al à di jessi acetât 3. ricambiâ. Il don al puarte dongje une fuarte dose di libertât. Al è vêr che al è l'oblic di tornâ, ma mûts e timps no son fissâts e in ogni câs si trate di un oblic morâl, no perseguibil par leç, che nol va sot ppunizion. Il valôr dal don al sta inte assence di garanziis de bande dal donadôr. Une assence che e presupon une grande fiducie in chei altris. Intal formulâ cheste teorie interessante, Mauss al podarès jessi stât influençât de teorie dal HAU che al è il spirt de robe donade secont i Maori de Gnove Zelande. Par Claude Lévi-Strauss il fat che al vedi cjolt une teorie indigjene tant che esplicazion dal fenomen al è sedi un progrès che un limit, par vie che l’HAU nol è la reson ultime dai scambis, che secont lui a nassin di principis incussients.


text:
Figure:Circle Area.svg
De Vichipedie, la enciclopedie libare dute in marilenghe.
Chest file al ven di Wikimedia Commons e al pues jessi doprât di altris progjets.
La descrizion su la sô pagjine di descrizion e je mostrade ca sot.
[cambie] Licence pal ûs:
This is a vector graphic version of en:Image:Wp_pi.png by en:Papeschr which was released into the public domain.
[cambie] Other versions
[cambie] derivative works
Derivative works of this file:
[cambie] Other versions
[cambie]
-
-
-
-
-
-
-
-
Storic dal file
Frache suntune date/ore par viodi il file cemût che al jere in chel moment.
Leams ae figure
Lis vôs ca sot a son leadis a cheste figure:
Uso globale del file
Chestis altris vichis a doprin chest file:
- Ûs in am.wikipedia.org
- Ûs in as.wikipedia.org
- Ûs in bn.wikipedia.org
- Ûs in de.wikipedia.org
- Ûs in en.wikipedia.org
- Ûs in es.wikipedia.org
- Ûs in es.wikiversity.org
- Ûs in hu.wiktionary.org
- Ûs in id.wikipedia.org
- Ûs in incubator.wikimedia.org
- Ûs in ko.wikipedia.org
- Ûs in nl.wikipedia.org
- Ûs in nn.wikipedia.org
- Ûs in te.wikipedia.org
- Ûs in vi.wikipedia.org
Chest file al conten informazions in plui, probabilmentri zontadis de fotocjamare o dal scanner doprât par creâlu o digjitalizâlu.
Se il file al è stât cambiât rispiet al so stât origjinâl, cualchi informazion e podarès no rifleti il file modificât.


text:
Crôs
La crôs e je un dai segns umans plui antîcs. E je doprade in tantis bandis: in matematiche, intes bandieris, inte araldiche, in astronomie e altris. Spes la crôs e je doprade come simbul in tantis religjons.
[cambie] La crôs come simbul
La forme de crôs a doi braçs a ve radrîs inte antighe caldee, e e jere doprade come simbul dal diu Tammuz (a forme di T come la prime letare dal so non) ("An Exspository Dictionary of New Testament Words di W.E. Vine").
[cambie] Storie
Variis formis di crôs a si cjatin come simbui puartâts dai predis e res egjizians e e son consideradis da tancj competents come simbui dal fal (rapresentazion dal sensibil - orghin masculin -)("The Worship of the Dead, di J.Garnier" e "A Short History of Sex-Worship, di H. Cutner).
Diviersis formis di crôs a vignivin ancje dopradis dai babiloniis.
Tal imprin, cuant che Costantin a nol jere un cristian ma un adoradôr dal diu soreli, su lis sôs monedis il simbul plui fis al jere une crôs. ("The Companion Bible")
Prin de vignude dal cristianisim il norvegjês Odino al fo figurât ret dai soi devots da un ogjet a forme di crôs.
Tor la metât dal III secul d.c. lis glesiis de cristianitât a permeterin di ricevi intal lôr interni i pagans, cun i lôr simbui e cussì il T (tau) al fo cjapât sù come simbul de crôs di Crist.


text:
Intune
riunion de OSCE sui dirits umans che si è tignude ta chestis
zornadis a Varsavie, i rapresentants dal Centri european pai dirits
dai rom (ERRC) a àn denunciât la incressite de violence cuintri dai
rom in diviers paîs de Europe centrâl e a àn invidât i guviers di
chescj stâts a protezi lis comunitâts rom di chescj atacs e a cjapâ
une posizion ferme cuintri di ogni violence di stamp raziâl. Tra i
stâts là che i atacs cuintri dai rom a àn cjapât la plee plui
violente si àn Ongjarie, Republiche Ceche, Slovachie e Bulgarie.
Intal ultin an, dome inte Republiche Ceche, a son stâts segnalâts
almancul 22 episodis di atacs violents che, in sîs câs, a àn
causât la muart di membris de comunitât rom. L’aument dal nivel
di violence al ven fûr benon di episodis come chei capitâts inte
prime metât dal an in Slovachie, là che un poliziot fûr servizi al
à copât doi rom e a ‘nd à ferîts altris trê, o in Bulgarie, là
che la sede di un partît rom e je stade fiscade di un atentât che
al à causât ancje la muart di une des personis che si cjatavin
intal edifici.
Font:
ERRC, 27/09/12


text:
Marcjât finanziari
Il marcjât finanziari al è un lûc astrat dulà che si scambisi struments finanziariis.
La sô funzion e je che di trasferî i bêçs in monede dai sogjets che a 'nd àn di plui a chei che a 'nd àn bisugne.
Lis impresis che a son in disecuilibri finanziari parcè che a àn bisugne di monede a butin fûr dai struments finanziaris che a scambiin su chest marcjât in cambi di bêçs in monede.
I struments finanziariis cussì scambiâts a dan par solit un rindiment che al sarà il vuadagn di chel che lu à comprât. A àn però ancje un ciert grât di risi ven a stâi di pericul che il rindiment nol sedi cussì bon o fintremai che nol sedi par nuie.
A son varis tips di marcjâts finanziaris, plui o mancul regolamentâts. I regolaments e lis leçs a àn di cirì di difindi il spargnadôr dai imbrois e des trufariis.
Sul marcjât finanziari a son trê tips di sogjets:
- I emitents, ven a stâi chei che a butin fûr i struments finanziaris par vê i bêçs in monede.
- I investitôrs, ven a stâi chei spargnadôrs e chei speculadôrs che a comprin e a vendin struments finanziaris.
- I intermediaris che a fasin i scambis fra emitents e investitôrs cjapant des comissions.


text:
Il Comitât 482 al à mandât fûr un comunicât stampe su la cuestion de propueste di riduzion dal servizi di interpretariât in Consei regjonâl fate dal president Ballaman (te foto). Il Comitât al riten che cheste propueste e vedi dai aspiets discriminatoris tai confronts des comunitâts linguistichis minorizadis de regjon. Il comunicât stampe complet al è publicât intal prin coment. Ducj i comunicâts dal Comitât si puedin cjatâ ancje achì.
20/11/08
13/11/08
Web tv par ladin pes elezions provinciâls di Trent
Pes elezions de Provincie di Trent i citadins di lenghe ladine a àn podût vê a disposizion un spazi informatîf istituzionâl inte lôr marilenghe cul mieç de web tv. La direte eletorâl de trasmission Ercaboan e à vût un grant sucès come che o podês lei achì. O sin ancjemò in spiete di iniziativis dal gjenar de bande des istituzions de nestre regjon ...
11/11/08
Cuant che la cualitât e paie
Nol è passât masse timp di cuant che, ancje nô, o vevin fevelât de nassite di BBC Alba, il gnûf canâl de television publiche britaniche par gaelic scozês.
Cumò, sul blog di Internazionalitari, o leìn cun plasê che i dâts di scolte di chest canâl a son une vore alts. Te prime setemane di emission a saressin stâts 610 mil i scozês che si son sintonizâts su BBC Alba (ven a dî uns 15% de popolazion scozese), cundut che si calcole che lis personis che a fevelin par gaelic a sedin su par jù 70 mil. I programs, duncje, a son stâts viodûts ancje di tantis personis che no fevelin par gaelic.
La robe no varès di maraveâ par vie che alc dal gjenar si lu viôt ancje inaltrò. Par esempli al sucêt ancje cun ciertis trasmissions par ladin dolomitan. Cun di fat, se si ufrìs un prodot di cualitât, l’ûs di une lenghe minoritarie nol presente un pidiment.
La cuintriprove le vin za vude ancje cun cierts audiovisîfs par furlan (cence volê fai tuart a di nissun, pensìn dome al esempli di Farcadice). In Friûl, di fat, no mancjin dal sigûr lis capacitâts par fâ produzions di cualitât, ma al coventarès che cualchidun i crodès pardabon e al investìs risorsis parsore.
Par dongje, al è impuartant che, inte gjestion des risorsis publichis (e il discors nol vâl dome pes lenghis minorizadis), si tegni cont di criteris di cualitât clârs. Invezit, ancje cuant che i organisims di control a àn dât un judizi negatîf su ciertis produzions, dispès o vin viodût la aministrazion publiche fâ fente di nuie e meti bêçs ancje li. Cussì no si jude dal sigûr la nestre lenghe a cressi e si da in man ai nemîs dal furlan gnovis armis pai lôr atacs.
Cumò, sul blog di Internazionalitari, o leìn cun plasê che i dâts di scolte di chest canâl a son une vore alts. Te prime setemane di emission a saressin stâts 610 mil i scozês che si son sintonizâts su BBC Alba (ven a dî uns 15% de popolazion scozese), cundut che si calcole che lis personis che a fevelin par gaelic a sedin su par jù 70 mil. I programs, duncje, a son stâts viodûts ancje di tantis personis che no fevelin par gaelic.
La robe no varès di maraveâ par vie che alc dal gjenar si lu viôt ancje inaltrò. Par esempli al sucêt ancje cun ciertis trasmissions par ladin dolomitan. Cun di fat, se si ufrìs un prodot di cualitât, l’ûs di une lenghe minoritarie nol presente un pidiment.
La cuintriprove le vin za vude ancje cun cierts audiovisîfs par furlan (cence volê fai tuart a di nissun, pensìn dome al esempli di Farcadice). In Friûl, di fat, no mancjin dal sigûr lis capacitâts par fâ produzions di cualitât, ma al coventarès che cualchidun i crodès pardabon e al investìs risorsis parsore.
Par dongje, al è impuartant che, inte gjestion des risorsis publichis (e il discors nol vâl dome pes lenghis minorizadis), si tegni cont di criteris di cualitât clârs. Invezit, ancje cuant che i organisims di control a àn dât un judizi negatîf su ciertis produzions, dispès o vin viodût la aministrazion publiche fâ fente di nuie e meti bêçs ancje li. Cussì no si jude dal sigûr la nestre lenghe a cressi e si da in man ai nemîs dal furlan gnovis armis pai lôr atacs.
06/11/08
Solidarietât pal istitût culturâl ladin "Majon di fascegn"
Il Comitât 482 a invide ducj i letôrs di chest blog a pandi la proprie solidarietât al istitût culturâl ladin "Majon di fascegn" cuntune email ae direzion info@istladin.net ; altris informazions su lis incredibilis declarazions dal ministri Brunetta cuintri dal istitût si puedin cjatâ sul sît lenghe.net. Intal secont coment o cjatais un esempli za pront di letare di solidarietât che o podês doprâ.
Publicât di Matieu 2 commenti:
Etichetis: ladins
03/11/08
Là che il furlan al è une risorse in plui
Come che al segnale Norman intal so blog, intal curriculum eletronic che al à di compilâ cui che al cîr lavôr intai Dipartiments federâi dal guvier dal Stâts Unîts, tra lis lenghis che il candidât al pues declarâ di jessi bon di fevelâ al è ancje il furlan. Come a dî che, dongje des grandis lenghis di comunicazion e di chês uficiâls, si calcole ancje il furlan (intune cun altris lenghis minorizadis) une risorse in plui par cui che cîr lavôr. Nus somee un segnâl di civiltât e di rispiet che, invezit, intal stât talian no si lu viôt ni tai ministeris, ni inaltrò. Dut câs o restìn in spiete di smentidis...
01/11/08
Egoist cui che nol vûl lis lenghis minoritariis inte pastorâl
"Al sarès un grant segnâl di egoisim, tant che cristians, no pensâ ai nestris fradis che a tabain une lenghe minoritarie" al à declarât Ricardo Grzona, president de Fondazion Ramón Pané dal Honduras intal so belanç de Sinode dai Vescui su la Peraule, che si è tignude in Vatican dai 5 ai 26 di Otubar. Grzona, che inte Sinode al jere un uditôr rapresentant dai catechiscj e dai animadôrs di "Lectio divina" de Americhe Latine, al à ancje declarât che "puartâ la Peraule di Diu voltade inte lenghe dal cûr" al è un at di caritât e si è augurât che al sedi aumentât il lavôr par realizâ la traduzion des scrituris intes lenghis nativis dai popui. No rivìn dut câs a capî cemût che chestis declarazions a puedin convivi cul ategjament incualificabil des jerarchiis catolichis che a van indenant a fâ fente di nuie denant de domande di aprovazion, ferme a Rome dal 2006, dal Messâl Roman par furlan ...
Iscriviti a: Post (Atom)


text:
Seconde vuere mondiâl
Par Seconde Vuere Mondiâl si intint il conflit scomençât cu la invasion de Polonie par opare de Gjermanie naziste tal 1939 e concludût il 8 di Mai dal 1945 in Europe e il 15 di Avost dal stes an tai Stâts Unîts e tal Gjapon.
La Seconde Vuere Mondiâl e fo il plui grant conflit armât de storie dal mont; al si davuelzè intune vore di nazions (plui di ogni altre vuere), cu la introduzion di gnovis armis, come la bombe atomiche.
E fo ancje il conflit dulà che a pierderin la vite il maiôr numar di civîi: scuasit undis milions di personis a forin vitimis dal Olocaust, milions di cinesis e coreans a pierderin la vite par vie dai massacris dai gjaponesis. Un grant numar di vitimis a forin çoncjadis pai bombardaments de citâts europeanis, sei de Gjermanie, sei dai aleâts. In dut, la vuere e contà cirche 50 milions di vitimis (il 2 par cent de popolazion mondiâl dal timp.
[cambie] Fasis preliminârs
Il risentiment dai todescs cuintri il tratament subît dopo la fin de prime vuere mondiâl, e lis consecuentis dificoltâts economichis, a permeterin a Adolf Hitler e al so moviment estremist nazionalist (NSDAP) di cjoli il podê in Gjermanie e assumi il control totâl de Nazion. Cence considerâ lis obligazions impuestis dal Tratât di Versailles dal 1919, al ricostruì l'esercit todesc. Al metè trupis te zone di confin cu la France, al otignì la unificazion di Gjermanie e Austrie (Anschluss), anetint ancje tocs di Cecoslovachie.
Tal 1922 Benito Mussolini e il Partît Fassist a vevin cjolt il podê in Italie e tal mai 1939 a tiesserin famôs Pat di Açâl cu la Gjermanie.
L'Imperi gjaponês al invadè la Cine tal setembar dal 1931, doprant la messe in sene dal sabotaç feroviari di Mukden come casus belli par la invasion de Manciurie. Ancje se il guvier gjaponês al si oponè a la azion, l'esercit al fo in grât di agjî in maniere indipendente e al instaurà un guvier purcjinel, creant un stât par cont so: il Manchukuo.
La Gjermanie e stipulà un tratât cu la Union Sovietiche e tal 1939 e avanzà pretesis teritoriâls su un toc de Polonie (il famôs Coridôr di Danziche). La Polonie a refudà lis pretesis e la Gjermanie, il 1 di Setembar 1939, la invadè cuntun pretest (Incident di Gleiwitz). Il 3 di Setembar, Ream Unît e France, tal principi mal rassegnadis a murî par Danziche, a declararin vuere ae Gjermanie.
[cambie] La vuere tal teatri european
[cambie] La vuere tal teatri asiatic
- Aboçs
- Vôs di cualitât in af.wiki
- Vôs di cualitât in ar.wiki
- Vôs di cualitât in ast.wiki
- Vôs di cualitât in ca.wiki
- Vôs di cualitât in ceb.wiki
- Vôs di cualitât in eo.wiki
- Vôs di cualitât in eu.wiki
- Vôs di cualitât in fo.wiki
- Vôs di cualitât in hr.wiki
- Vôs di cualitât in ka.wiki
- Vôs di cualitât in no.wiki
- Vôs di cualitât in pt.wiki
- Vôs di cualitât in sh.wiki
- Vôs di cualitât in sq.wiki
- Vôs di cualitât in sr.wiki
- Vôs di cualitât in vi.wiki


text:
Dialets slovens dal Friûl
In dute la bande orientâl dal Friûl a son presintis dute une schirie di insediaments cun popolazions che a fevelin dai dialets dal sloven. I prins sclâfs a son rivâts tal VI secul daspò di Crist e Pauli Diacun te Historia Langobardorum, al conte che tal 670 d.d.C. popolazions sclavis a sburtavin par jentrâ in Friûl.
Lis zonis sclavofonis dal Friûl a son:
- La Valcjanâl dulà che tes bandis di Cjampròs, Ugovize, Valbrune, Lusnits e San Leopold al si fevele il zelian, che al è un dialet sloven fradi di chel de valade dal Gail in Carinzie.
- Le alte valade de Tor cun Lusèvare, Taipane, Prossenic, Subit, Cjaneule e Val di Faedis dulà che il dialet sloven locâl, o po našin, al à pierdût une vore di teren tai ultims decenis ancje parcè che in provincie di Udin no jerin proviodudis dal stât talian, formis di tutele.
- Lis Valadis dal Nadison dulà che il tipic dialet nadisonian al è une vore vitâl a Pulfar, Savogne di Udin, San Pieri dai Sclavons, Grimàc, Drencje e Sant Lenart.
- Il Cjars che de basse orientâl gurizane al continue fûr dal Friûl storic cjapant dentri dute la provincie di Triest.


text:
Marc di Davian
Marc di Davian (Vilote di Davian 17 di Novembar dal 1631 – Viene 13 di Avost dal 1699). Batiât come Carlo Domenico Cristofori al fo un predi capucin, famôs predicjadôr e confessôr dal imperadôr Leopold I de Austrie.
Daspò che al vê studiât dai gjesuits a Gurize al deventà frari capucin.
Al fo cun la armade imperiâl cuintri i turcs a Viene tal 1683.
Famôs pe sôs predicjis al fo scoltât e cirût da diviers res e imperadôrs de epoche e in particulâr Leopold I di Austrie.
La riviste dal fogolâr furlan austriac si clamave Marc D’Avian in so onôr.


text:
Numar atomic
Il numar atomic (indicât par solit cun Z, dal todesc Zahl, che al vûl dî numar, e cognossût ancje come numar protonic) al corispuint cul numar di protons che a son tal nuclei atomic. Intun atom neutri il numar atomic al è compagn dal numar di eletrons; se il numar di eletrons al è diviers, o vin un atom cjariât eletricamentri, clamât jon. Di solit inte scriture chest numar al ven scrit come pediç a çampe dal simbul dal element chimic: par esempli 6C, parcè che il carboni al à sîs protons.
A ogni numar atomic al corispuint un diviers element chimic.
Atoms che a àn il stes numar atomic ma un diviers numar di neutrons a vegnin clamâts isotops.


text:
De Vichipedie, la enciclopedie libare dute in marilenghe.
Un element chimic al è une sostance fate dome di un tip di atoms. Ogni element chimic al à un so numar atomic (Z).
I elements a vegnin classificâts inte tabele periodiche.
Su la Tiere si cjatin 91 elements, dal idrogjen al urani (fûr che il tecnezi e il promezi). Altris 26 elements a son stâts creâts in laboratori. Il plui pesant al è l'Ununocti cul pês atomic di 118. L'Ununsepti, di pês 117, nol è mai stât creât ancje se si ipotize che al podedi esisti.
[cambie] Tabele dai elements ordenâts par numar atomic


text:
Stirie
La Stirie o (il) Staiar (slov. Štajerska) e je un dai stâts federâts (tod. Bundesländer) austriacs. E je logade tal sud dal paîs e e confine a Jevât cun il Burgenland, a nord cun la Alte Austrie e la Basse Austrie, a Bonât cun la Carintie e il Salisburghês, a sud cun la Slovenie. La capitâl e je Graz (slov. Gradec - 240.000 ab. ce.); altris centris importants a son Bruck an der Mur, Judenburg, Knittelfeld, Leoben e Voitsberg. Rilevant e je la esistence sul teritori di une minorance lenghistiche slovene, scognossude dal stât austriac insiemit ad altris.
[cambie] Gjeografie
Seconde par grandece tra i stâts federai dale Austrie, la Stirie e si divîd in plui regjons.
A nord e si cjate la Alte Stirie (tod. Obersteiermark), che e va dal confin setentrionâl dal stât federâl ale cjadene montuose Steirischen Randgebirge, a sud dale val di confluence tra il flum Mur e il flum Mürz.
La Stirie Orientâl (tod. Oststeiermark) e je logade a Jevât dal flum Mur e sot il Wechsel e lis Alps Fischbacher. La Stirie Meridionâl (tod. Südsteiermark - che no le va confondude cun la Stirie Inferiore, tod. Untersteiermark, che in dì di vuei le fâs part dale Slovenie) e consist inte aree ator lis citâts di Leibnitz, Radkersburg e Deutschlandsberg. A Bonât dal flum Mur infin, e je logade la Stirie Ocidentâl (tod. Weststeiermark).
Dispes la Stirie e ven clamade „Grüne Mark“ (voltât: la Marche vert; al riclame il non todesc Steiermark), parcè che cirche il 61% dal sô teritori al è cuviert di boscs. La mont plui alte dale Stirie e je la Hoher Dachstein (2995 m).
[cambie] Storie
- 1180 – La Stirie e devente ducât.
- 1186 – Cul Pat di Georgenberg (che al jentre in vigôr tal 1192), i duchis d'Austrie (i Babenberger prime e i Asburc plui indenant) a deventin ancje duchis dale Stirie.
- 1254 (Pâs di Ofen) o 1261 (Pâs di Viene) – Il re Ottokar II di Ongjarie al divid la regjon dal Traungau dale Stirie e le ricree come “Principât sore il flum Enns” (tod. Fürstenthum ob der Enns), in dì di vuei tale Alte Austrie. Ancje la contee di Pitten e ven distacade e anetude al ducât d'Austrie (odierne Basse Austrie.
- Cule sudivision ereditarie asburgjiche al devente la part principâl dale Austrie Interne (cun residence a Graz).
- Daspò la Prime vuere mondiâl, la part meridionâl dale Stirie (plui tard clamade Stirie Inferiore) e ven anetude ale Jugoslavie; cumò e fâs part dale Slovenie.
- 1938 – Cule anession dale Austrie da part dale Gjermanie naziste, la zone di Aussee e ven assegnade ale Alte Austrie (che tal sisteme nazist e corispuindeve al distret dal Oberdonau - voltât Alt Danubi)
- Daspò la fin dale Seconde vuere mondiâl, la zone di Aussee e ven rianetude ale Stirie.
[cambie] Minorancis
La minorance slovene dale Stirie e je stade scognossude come minorance autoctone tal 2004 (come al proviodeve il Staatsvertrag dal 1955).
Secont il censiment dal 2001 a son 4.250 stirians slovens.
[cambie] Economie
Tal 2004, cuntun valôr di 3,8%, la Stirie e je rivade al plui alt nivel di cressite economiche tra i stâts federâts de Austrie; tal rivâ a chest risultât, significatîf al è stât il contribût dal aglomerât urban di Graz. Important al è ancje il turisim, specialmentri pale Alte Stirie e pale zone termâl tale Stirie Orientâl. A confront cul prodot interni sporc dale Union Europeane in forme di podê di acuist, la Stirie e rive a un indis di 102.8 (EU-25:100) (2003) [1].
[cambie] Organizazion aministrative
Dal pont di viste aministratîf e je dividude intune citât statutarie (tod. Statutarstadt) – che e je Graz (Targhe: G) – e 16 distrets (tod. Bezirke). Di seguit la liste dai distret culis rispetivis targhis.
Par motîfs di estension (di besôl al è plui grant dal Vorarlberg), il distret di Liezen al è ulteriormentri dividût in trei, culis Politische Exposituren di Bad Aussee e Gröbming.
[cambie] Situazion politiche
Dal 2005 il governadôr (tod. Landeshauptmann) dale Stirie al è Franz Voves, dal SPÖ (Sozialdemokratische Partei Österreichs, voltât „Partît socialdemocratic dale Austrie“).
[cambie] Curiositâts
Dale Stirie a vegnin un premi nobel par le leterature – Elfriede Jelinek – e l'atual governadôr dale Californie, plui che altri innomenât come atôr – Arnold Schwarzenegger.
[cambie] Risultivis


text:
Afriche
L'Afriche e je un dai cinc continents, il tierç plui grant dal mont, cuntune superficie di 30.300.000 km2 e une popolazion di plui di 600 milions di abitants.
[cambie] Gjeografie
I siei limits fisics a son a nord il mâr Mediterani, a est il mâr Ros, a est e a sud l'Ocean Indian e a ovest l'Ocean Atlantic. Al è unît cu la Asie midiant l'istmi di Suez e separât de Europe dal stret di Gjibraltar. Fûr che te zone dal Golf di Guinee, lis cuestis a son a vonde bassis e regolârs. L'Afriche e comprint ancje lis isulis di Madagascar, lis Canaris, Cjâf Vert, Socotra, Zanzibar, la isule Reunion e lis Comoris, oltri a une vore di altris isulis e arcipelacs plui piçui.
Lis monts principâls a son il Kilimanjaro e la Mont Kenya, ducj e doi inte Afriche orientâl e che a superin i 5.000 metris di altitudin. Di chê altre bande, in Afriche a si cjatin doi deserts bocons, chel dal Sahara, tal nord, e chel dal Kalahari, tal sud. I flums plui impuartants a son il Nîl (il plui lunc dal mont), il Congo, il Niger e il Zambesi. Par ce che al rivuarde i lâcs, i plui cognossûts a son il lâc Victoria, il lâc Malawi e il lâc Tanganica.
[cambie] Isulis
Lis isulis de Afriche a son piçulis, fûr che il Madagascar, che cui siei 595.230 km² e je la cuarte isule plui grande dal mont (daspò de Groenlande, Gnove Guinee e dal Borneo). E je logade tal sud est de cueste dal continent, di cui e ven separade dal canâl di Mozambic (larc 400 chilometris dal pont plui stret). Pe sô struture, pe flore e pe faune, e rapresente un pont di union tra l'Afriche e la part meridionâl de Asie. A est dal Madagascar a si cjatin lis isulis di Maurizi e la isule Reunion; a est-nord-est dal Cjâf Vuardefûc (Cuar d'Afriche) e je logade la isule di Socotra, sot dal control dal Yemen. A nord-est dal continent a son i arcipelacs di Cjâf vert e des Canaris, di origjinis vulcanichis (come ancje lis altris piçulis isulis tal Golf di Guinee.


text:
Universitât
La universitât e je une istituzion di educazion e ricercje che atribuìs titui academics a seguit di corsis di frecuentâ daspò dai studis superiôrs.
[cambie] Storie
La plui antighe istituzion educative dal mont e je considerade la Universitât Al Karaouin di Fes, in Maroc, fondade tal an 859.
La prime universitât dal mont ocidentâl e je chê di Bologne, fondade tal 1088. Tal cors dal XII e dal XIII Secul a forin fondadis une vore di universitât vie pe Europe, trops in Italie (Padue, Siene, Napul, Modine).
[cambie] Universitât di Udin
La universitât di Udin e je la prime universitât dal Friûl, fondade tal 1978 tal ambit dai intervents pe ricostruzion dal Friûl daspò dal taramot dal 1976.


text:
14 di Lui
Il 14 di Lui e je la 195° zornade dal Calendari Gregorian, (la 196° se l'an al è bisest). A mancjin 170 zornadis pe fin dal an.
[cambie] Acjadiments
[cambie] In Friûl
- 1419 - Sacîl a passe a Vignesie fasint l'at di dedizion
- 1509 - A Monfalcon Antonio Loredan al pare indaûr l'atac des trupis imperiâls
[cambie] Vie pal mont
[cambie] Nassûts vuê
[cambie] Muarts vuê
[cambie] Fiestis
[cambie] In Friûl
[cambie] Vie pal mont
[cambie] Religjosis
[cambie] Internazionâls
- Fieste nazionâl in France.


text:
H
Il H al è il novesim segn dal alfabet furlan.
[cambie] Storie
Il segn al derive de heth fenice, che indicave une aspirazion, forsit [ħ]: la sô forme e rapresentave probabilmentri une clutorie sierade. L'alfabet grec utilizà pal sun [eː] de eta (n), ma tal alfabet latin e je stade doprade cul sô valôr fonetic origjinari [h].
[cambie] Significâts
[cambie] Chimiche
- H al è il simbul dal idrogjen
[cambie] Fisiche
- h al è la costant di Planck
[cambie] Metrologjie
- H al è il simbul dal Henry, unitât di misure de indutance eletriche
- h al è il prefìs di etto, ch'al significhe 100
- h al è la abreviazion di ore, unitât di misure dal timp
[cambie] Musiche
- H al è la note musicâl si pe notazion doprade tai paîs di lenghe inglese o todescje
[cambie] Traspuarts
- H al è la targhe automobilistiche internazionâl de Ongjarie


text:
Contee di Gurize e Gardiscje
Gurize e Gardiscje e jere une contee dal imperi austro ongjarês che, cun Triest e la Istrie, e faseve part dal Litorâl che al jere un dai teritoris aministratîfs dal imperi,clamât Kustenland, apont tiere di cueste o litoral.
[cambie] Storie
La contee di Gurize e jere passade sot dai Asburc intal 1500 cuant che il cont Leonart di Lurngau al jere muart cence erêts. La sovranitât dai Asburc e fo interote par un curt periodi dai Venezians tal 1508-1509. Intal 1647 Gardiscje a fo stacade de contee e a passà ai princips Eggenberg ma intal 1754 lis dôs conteis a forin metudis adun fasint la Contee Principesche di Gurize e Gardiscje.
Sot Napoleon il teritori da bande çampe dalLusinç al fasè part des Provinciis Ilirichis francesis e chel da bande drete dal ream di Italie controlât ancje chel dai Frances. Tornade sot de Austrie fin al 1849 al fasè part dal Ream de Ilirie e dopo al là sot dal teritori clamât Litoral cun Triest e l'Istrie.
Dopo la prime vuere mondiâl il teritori al passà sot la Italie, in prin sot la provincie di Udin e dal 1927 sot la gnove provincie di Gurize fûr che il distret di Çarvignan restât sot Udin.
Il periodi fassist al fo une vore dramatic pe dure politiche di italianizazion puartade indevant dal stât talian cuintri i slovens e i todescs. A forin gambiâts i cognons e i nons dai paîs no talians e a fo proibît il fevelâ lenghis diviersis dal talian. Dutis robis che in cualchi misure a rivarin a distruzi che convivence multiculturâl che e jere une des carateristichis de contee e che a puartarin a grandononis tragjediis lunc de seconde vuere mondiâl. Intal 1943 lis provincis di Udin, Gurize, Triest, Pole, Flun, e Lubiane forin distacadis da republiche social taliane e faserin part dal land de Gjermanie Litoral Adriatic, (par todesc Adriatisches Kűstenland). Inta zone al à operat la resistence taliane e jugoslave. Intal 1947 la grande part de contee e passà sot de Jugoslavie, al dì di vuê Slovenie, mentri i teritoris di Gurize e di Gardiscje a restarin sot de Italie e a finirin inte gnove regjon dal Friûl-Vignesie Julie. La bande de regjon che si cjate in Slovenie, al dì di vuê si clame Goriska e e fâs part dal Litorâl Sloven, par sloven Primorska, che a vuel dì dongje dal mar, o Slovensko Primorje.
[cambie] Culture
La contee di Gurize e Gardiscje e jere une zone multiculturâl dulà che i sclâfs, i todescs e i latins e vivevin insiemit e il guvier al rispietave lis minorancis, al jere facil cjatâ int buine di fevelà trê o cuatri lenghis.
[cambie] Lenghe furlane
Di lunc dal XIX secul Gurize e fo un centri impuartant e une vore vitâl pe lenghe furlane dulà che a vignivin rieditâts vecjos libris e butâts fûr di gnûfs, e dulà che ancje la nobiltât e fevelave par furlan, cuant che a Udin i sorestants a dopravin il dialet udinês parcè che il furlan al veve di jessi nome la lenghe dai contadins.
Al va dite che spes il furlan gurizan al è stât considerât, di bande di altris furlans, masse miscliçât cun influencis talianis e la citât no ven simpri viodude tant che dal dut furlane.
Al è di notà che il furlan gurizan si fevele in ducj i teritoris di chê che e jere la contee, ancje intal çervignanês che de prime vuere mondiâl nol è plui sot di Gurize.
La contee di Gurize e Gardiscje e je ancje impuartante pe storie de lenghe furlane parcè che e je la sole dulà che a son stâts fats dai censiments dai furlans. Intal 1857 il censiment al mostrà che a jerin 48.841 furlans, 130.748 slovens, 15.134 talians e 2.150 todescs, un altri censiment fat intal 1921 al mostrà risultâts plui o mancul compagns.
[cambie] Censiment dal 1910
- Aree: 2918 km²
- Popolazion (Censiment dal 1910): 260,721 - 89.3 personis al km²


text:
Langobarts
I Langobarts (dal latin langobardi, salacor leât a lis barbis lungjis o a lis armis) a forin un popul gjermanic, vignût probabilmentri jù de Scandinavie. In altris lenghis a son ancje cognossûts come lombarts, di dulà che ven il non Lombardie, che al inizi indicave la regjon dulà che stavin i Langobarts.
[cambie] Storie
La storie dai Langobarts e je avonde scure, e la font plui impuartant e je la Historia Langobardorum, opare scrite dal frari cividalês Pauli Diacun tal VIII secul, e basade su lis informazions de Origo Gentis Langobardorum, une opare tramandade par vie orâl. Pauli Diacun al spieghe come il non origjinari dai Langobarts al jere Winnili; si stabilirin tal I secul te Gjermanie, nomenâts ancje dal storic roman Tacit tal 98 d.C.. Fin al cuart secul a restarin plui che altri pastôrs; po, sburtâts des popolazions che a rivavin dal est, a scugnirin spostâsi viers sud, in Austrie e in Panonie.
Tal 568 d.C., sot dal comant dal re Alboìn, a traviersiarin lis Alps Juliis par invadi la penisule italiche, insiemit cun altris popui gjermanics (Bavars, Bulgars, Sassons). Secont la leiende, Alboìn al viodè pe prime volte la planure furlane de Mont Matajûr. Chestis tieris a jerin pene stadis tornadis a concuistâ dai Bizantins, che a vevin parât vie i Ostrogots, ma la resistence a fo scjarse. Tal 569 d.C. i Langobarts a cjapin la prime citât impuartante, Forum Iulii, ven a stâi Cividât, che aromai e jere la citât orientâl plui grande daspò de rivuine di Aquilee. I Langobarts a stabilissin ca il prin ducat, chel dal Friûl, che Alboìn i da in man al nevôt Gjisulf. Dopo di chest i Langobarts a van indenant, a concuistin Vicenze, Verone e Pavie di Milan, che edevente la capitâl dal ream langobart; la penetrazion e va po indenant a sud, cui Bizantins che a tegnin nome Ravenna, Rome e zonis su la cueste.
[cambie] I Langobarts e il Friûl
Il ducat dal Friûl al reste un dai plui impuartants di dut il ream, e di Cividât a vegnin diviers rês. La citât e manten ancjemò vuê un patrimoni langobart, come il Templi e il Museu, che no àn paragons tal rest de Italie.
[cambie] La influence culturâl langobarde
La influence culturâl dai Langobarts sul Friûl e samee mancul significative di ce che si pues pensâ. Par esempli par furlan lis influencis langobardis a son limitadis plui che altri al lessic, ma chest al è forsit dovût al fat che la formazion dal furlan e ven plui tart, ator dal an Mîl, e ancje al fat che, viodût che i Langobarts no jerin tancj, la influence fûr de citâts no à di jessi stade fuartone, par cui la int continuave a fevelâ e a compuartâsi come prime. Dal pont di viste des fiestis furlanis, par esempli il pignarûl, secont i studiôs a son di origjinis plui antighis, forsit celtichis.


text:
Dì
Il dì al è il timp che la Tiere a implee par fâ un zîr di 360 grâts atôr dal so as. Il simbul al è "d" e al è acetât l'ûs dal dì dal Sisteme Internazionâl, ancje se la unitât di misure dal timp tal SI al sarès il secont. Il non al ven dal latin dies, e cheste forme si cjate ancje in une vore di lenghis indo-europeanis.
A secont de maniere che si lu calcole a son diviers tips di dì. Il dì siderâl, il dî solâr e il dì solâr medi.
[cambie] Dì solâr medi
Il dì solâr medi al è fat di 86.400 seconts e al ven doprât par calcolâ il timp e lis datis. La rotazion reâl de Tiere e je un fregul plui lente, di cirche 1,7 seconts ad an. Par chest dal 1972 in ca a son stâts dai agns dulà che al si è zontât un secont, fin al 2007 a son stâts zontâts 23 seconts.
[cambie] Dì solâr
Il dì solâr al il timp che al sta il Soreli par passà par dôs voltis sul stes meridian. Si à di savê che intant che la Tiere e zire sul so as e si sposte su la sô orbite atôr dal Soreli par chest il dì solâr al è un ninin plui lunc di chel siderâl.
[cambie] Dì siderâl
Il dì siderâl al è chel che al passe fra il passaç par dôs voltis di une stele atôr dal stes meridian. Di fat il dì siderâl nol è regolâr parcè che al patìs la influence des mareis lunârs e i svariaments dal moviment de Tiere che a son di lunc dal an.


text:
Bisiac
Il bisiac al è un dialet di tip venit autocton che si fevele inte Bisiacarie.
Al è un dialet une vore carateristic e diferent dai dialets venits convicins cun dentri ancje diviers furlanisims.
Tant che il graisan al è in pericul di assorbiment di bande dal dialet triestin che al è une vore plui vitâl, ancje se al va dite che tai ultins agns a son nassudis des iniziativis culturâls pe sô difese.
Leams
- (talian) sît de Associazione Culturale Bisiaca
- (talian) sît de Associazion BisiacariaCom WebCommunity


text:
Variants dal furlan
Il furlan al è une lenghe che e jê struturade in dute une schirie di dialets o, par doprâ la terminologjie che a ven par solit impleade, in variants locâls.
Al reste dut câs un sisteme linguistic avonde omogjeni, intant parcè che al è avonde diferent di dutis lis lenghis convicinis e dopo parcè che i furlans, ancje cuant che a fevelin des variants une vore diferentis, a rivin simpri a capîsi e a comunicâ fra di lôr ogniun doprant la proprie varietât.
Cuant che invezit a fevelin cuntun forest a bandonin il furlan passant a un altre des lenghis che san plui dongje a che dal ospit.
Si pues disi che cuasit ducj i paisuts de Furlanie a dopredin une variant diferente e dut câs i fevelants furlan a son par solit bogns di visâsi subit di chestis diferencis ancje cuant che a son piçulis.
A son però des grandis fameis che a cjapin dentri scuasit dutis lis variants dal furlan e che a son:
- Il furlan centrâl
- Il furlan gurizan e chel de basse
- Il cjargnel
- Il furlan concuardiês che si dopre di là da l'aghe.
Il furlan centrâl al è chel de coinè leterarie classiche e al è chel plui dongje al furlan standard doprât tai documents uficiâi. Lis diferencis fra lis varietâts a son sei fonologjichis sei morfologjichis.


text:
Topologjie
La topologjie (dal Grêc topos, lûc e logos, sience) e je un ramaç des matematichis che al studie lis propietâts spaziâls e lis deformazions bicontinuis (dôs dimensions) dal spazi.
Topologjie ancje si riferìs a un ogjet matematic in cheste aree. In chest sens, une topologjie e je une famee di insiemits vierts che a contegnin dal insiemit vueit fin al spazi plen. Un spazi che al vedi une topologjie al è un spazi topologjic.
Leibniz al è stât il prin a doprâ il tiermin analysus situs, usât daspò par riferîsi a ce che cumò o clamìn topologjie. Leonhard Euler, tal 1736, al è considerât il prin a produsi lavôrs di nature topologjiche. Il todesc Felix Hausdorff al è tignût tant che pari de topologjie moderne.


text:
Induisim
L'induisim {Sanscrit/Hindi - Hindū Dharma} al è la tiarce religjon dal mont par difusion, cun 970 milions di fedêls (2005), che 900 milions di lôr a vivin in Indie. Al è la plui viere tra lis grandis religjons dal mont.
L'induisim al è basât sui Vedas e su crodincis tradizionalis de Indie, e al è une religjon etereogenee, formade da svariatis scuelis di pinsîr. Al cjapa dentri une vore di diferents rituâls religjosis, e une vore di setis e filosofiis diviersis. I indus a venerin un pantheon di divinitâts, manifestazions di Brahman, un spirt cosmic monistic sovran, si ben che une part di lôr al a un concet singulâr di Diu, come intal Vaishnavisim, intal Saivisim e intal Shaktisim.


text:
Andore
Andore al è un stât de Europe ocidentâl. La sô capitâl e je Andore-La Vella.
[cambie] Gjeografie
Al è un dai sîs plui piçui stâts de Europe, cun Sant Marin, Liechtenstein, Citât dal Vatican, Malte e il Principât di Muini.
Si cjate tal mieç des montagnis, jenfri la France e la Spagne, cuntune altitudin mediane di 1.996 metris s.n.m. Il pont plui bas al è al confin cu la Spagne, a 870 metros.
[cambie] Storie
[cambie] Popolazion
Dome il 33% dai residents al à la citadinance andorane; la maiorance (43%) e je di origjin spagnule, mintri che l'11% al è francês e il 7% portughese. Il restant 6% al à altris nazionalitâts.
La popolazion e je di cirche 70.000 personis, cuntune densitât di 54 abitants par chilometri quadri.
[cambie] Economie
La plui impuartant vôs de jentradis al è il turisim, pari al 80 par cent dal PIL. Ancje il setôr bancari al contribuìs ae economie, soredut par vie dal so stât di paradîs fiscâl.
[cambie] Valude
La monede di Andore e je l'Euro; il paîs, purpûr, nol à mai vût une monede proprie, doprant prime dal 2002 il franc francês e la pesete spagnule.
Contrariamentri ai altris piçui stâts europeans che a doprin l'Euro, Andore no cugne monedis.


text:
Economie
La economie e je une sience sociâl che e studie l'insiemit dai fenomens economics, ven a stâi la ativitât economiche des comunitâts umanis cu la produzion, la distribuzion e il consum di bens e di servizis.
I studis di economie a doprin in lunc e in larc sei modei matematics e statistics, sei modei empirics par elaborâ lis lôr teoriis, par descrivi lis realtâts economichis e proviodi il lôr davuelziment.
Problemis centrâi de economie a son cemût rivâ a dâ un valôr just a lis robis e cemût distribuî lis risorsis che a son disponibilis fra diviers mûts alternatîfs di doprâlis.
[cambie] Storie dal pensîr economic
Il pensîr economic moderni al nâs tal periodi che al va de fin dal feudalesim a l'inizi de rivoluzion industriâl.
In prin al è il pensîr dai marcjatiliscj a lâ di mode. Par lôr la ricjece e nas dal cumierç e no de produzion. Un stât al à di difindi il cumierç e al à di meti adun plui metai preziôs che al pues.
Une evoluzion indenant si à cui fisiocratics francês e in particolâr cun Quesnay e la sô Tableau Economique. Al nas la idee di soreplui che al ven fûr de produzion e no dal cumierç. Il limit dai fisiocratics al è chel di no vê une teorie dal valôr par cui la uniche ativitât che e fâs des cuantitâts in soreplui e je la agriculture.
La economie moderne e ven tradizionalmentri fate nassi durant la rivoluzion industriâl cu la opare dal prin economist de scuele classiche ven a stâi Adam Smith e cu la sô opare “The Wealth of Nations” (La ricjece des nazions).
Fra i altris economiscj classics a si puedin ricuardâ David Ricardo, John Stuart Mill, Leon Walras e Karl Marx.
Tal secul stât, dopo la grande crisi dal 1929, e je stade fondamentâl la figure di John Maynard Keynes e des sôs teoriis su cemût che il stât al pues sburtâ la economie doprant la spese publiche.
Dai agns ’70 si son davuelzudis lis teoriis monedaristis di Milton Friedman e de scuele di Chicago, che a àn vût tal president american Reagan un sostenidôr.
Dopo la fin de vuere frede e dal comunisim rus si son difondudis lis teoriis neoliberistis che a vegnin dopradis une vore te etât de globalizazion dal dì di vuê.
[cambie] Dissiplinis economichis
- Microeconomie
- Macroeconomie
- Economie politiche
- Politiche economiche
- Economie aziendâl
- Economie bancjarie
- Economie agrarie
- Economie finanziarie
- Economie dal lavôr
- Economie industriâl
- Economie monetarie
- Finance
- Sience des financis
- Econometrie
- Statistiche economiche
[cambie] Robis che a si studiin
[cambie] Teoriis economichis
- Capitalisim
- Comunisim
- Marcjantilisim
- Pensîr fisiocratic
- Pensîr Keynesian
- Liberisim
- Neoliberisim
- Monedarisim
- Teorie dai zûcs
- Globalizazion


text:
Virgjili
Publi Virgjili Maron al jere un scritôr une vore sudizionôs. Al jere di Mantue, nassût tal 70 p.d.C. di une famee di possidents. Dopo di vê fat studis in diviersis citâts de Cisalpine, al vivè tra Rome e Napoli, dedicant dute la sô vite ae leterature e ae filosofie. Al fo cjapât dentri tal zîr dai amîs di Mecenat (Circul di Mecenat), un dai colaboradôrs che a jerin plui dongje di August, intune cui poetis Orazie Properzi. Al à componût: tra il 42 e il 39 p.d.C. lis Bucolichis (o Ecloghis), une racuelte di dîs componiments alegorics in viers ambientâts tal mont dai pastôrs; tra il 37 e il 30 lis Gjeorgjichis, che in cuatri libris a contin dai lavôrs e de vite dai contadins; tra il 29 e il moment de muart, 19 p.d.C., si dedicà a componi la Eneide.


text:
EDITORIÂL - E je ore di sentâsi in taule
Sul numar passât de “Patrie” o vin publicade la letare di Marco De Agostini, segretari dal Mf, a Tondo e mi somee che par chel che al tocje la cuestion de lenghe, i vedi ben rispuindût Carli Pup. A mi invezit mi fâs gole une altre cuestion: chê dal disconzelament. Marco al dîs che e je stade une gruesse falope tirâsi fûr de bataie politiche par tancj ains, si che duncje i autonomiscj no àn podût jessi presints tes discussions in Regjon.
Cheste no je dute la veretât. Disìn pluitost che il Mf no è stât presint se no par cualchi “macacade” eletorâl. Ma si à di ricognossii il fat de autocritiche, che no je mai facile e che e je simpri sinonim
di coraç. Ven a stâi, anìn indenant e fasìn tesaur des peraulis e de buine volontât
dal Mf.
Ma puedie jessi avonde cheste dimostrazion di intents?
Partìn duncje di ce che al vûl dî “disconzelâ”: si tire fûr un alc che o vin metût te glacere par doprâlu. Se e je la paste dal pan, e vûl metude tal for par fâle jevâ, se al è un toc di cjar al va saurît, cuinçât e butât su la gridele o te padiele, in sumis, in ogni mût al va scjaldât e doprât. Se al reste li al va di mâl in pôc timp e soredut, no tu puedis tornâ a glaçâlu,
al va frait.
Se duncje al devente bon di gustâ, si à di parecjâ une taule e scomençâ a pensâ ai invidâts. Un partît, un moviment disglaçât no je robe di pôc o che si puedi gustâ di bessôi: al è come vê metût vie un vidiel, no une brusadule.
L’invît al va fat pardabon par prin a chei che no son restâts conzelâts in chei agns achì. Forsit no saran chei che plui a plasin, ma intant che il Mf al veve masse frêt, chei chi, comitâts, grups, gjornâi, ancje personis di bessolis, la bataie pal Friûl le àn puartade indenant, a àn mostrade la muse ancje se il “vecjo pari” no si cjatave plui li ator.
O crôt che in tancj a vedin nasât il profum de mignestre tirade fûr dal conzeladôr, cumò al è il moment dai invîts e tocje al paron di cjase spedî la letare. Cuntune avertence clare: dopo tant timp nol esist il dirit de primogjeniture, vuê al esist dome il Friûl e la bataie dal so popul pe autodeterminazion.
O voi plui indenant: o crôt che lis tesis, il program dal Mf, a sedin buinis ancjemò, tant a dimostrâ purtrop che lis condizions di sotanance dal Friûl no son cambiadis masse.
La taule si pues duncje prontâ, ma lis cjadreis a àn di jessi dutis compagnis e a cjâf de taule si sente il paron di cjase, ma dome par creance, no par dirit.
Nol è tant dificil, nol è che la famee e sedi une vore numerose. E pues cressi di sigûr, ma pal moment al sarès avonde almancul sentâsi e cerçâ se il plat disconzelât nol a pierdût sostance. ■
DREE VALCIC


text:
Diu
Diu
La definizion e je divierse a secont des religjons.
[cambie] Monoteistichis
Al è il Spirit superiôr, plui potent, simpri presint, eterni.
[cambie] Cristianisim
Il termin diu al ven fûr dal latin "deus" ch'al ven dal termin indo-europeu "*deiwos":lûs.In te concezion Cristiane, Diu al è pâri creatôr,fì nasut dal pâri prime ch'al fos fat il timp, e spiritu sant.
Basantsi su la Biblie a puartin validis resons par crodi inte so esistence.
L'apuestul Pauli, inte letare ai romans al scrîf: "Lis sôs invisibilis cualitâts a si viodin clarementri fin da la creazion dal mont, a si rindin visibilis mediant lis oparis fatis di lui".
Un membri de Academie francese al cite Pierre-Paul Grassè che al ve a dî: "L'ordin naturâl nol è stât inventât da la ment umane. L'esistence di un ordin e presupon l'esistence di une inteligjence organizadore. Cheste inteligjence no po jessi altri che l'Idiu".
Inte Biblie al è scrit parfin il non di Diu. Cognossût come lis cuatri peraulis: JHWH o YHWH.
[cambie] Islam
[cambie] Politeistichis
Al è un Spirit superiôr, potent, imortâl, ma di nature in sostance no divierse di che umane.


text:
Fassisim
Il fassisim e je une dotrine politiche nazionaliste e totalitarie di estreme diestre nassude in Italie par opare di Benito Mussolini che puartâ ae ditature dal 1922 al 1943. Par estension il tiermin al ven doprât par indicâ, moviments estremiscj, guviers ditatoriâi di diestre e in gjenerâl ategjaments e compuartaments no democratics, raziscj e intolerants.
La peraule e ven dal talian fascio (fas) che al sarès il simbul che dopravin i litôrs romans tant che simbul di union e justizie.
Il fassisim in Italie.
Il fassisim al nas in Italie tai agns dopo la prime vuere mondiâl par opare di Benito Mussolini. Si trate di un moviment nazionalist e antidemocratic che in curt si met de bande dai bacans e dai parons des fabrichis cuintri i sindacâts e i partîts di ispirazion socialiste.
La borghesie taliane, spaventade di chel che al jere sucedût in Russie, e viodè Mussolini tant che l'om bon di fâ tornâ l'ordin. Lis azions violentis dai scuadriscj, che a pestavin i aversaris politics cui manganei o che i fasevin bevi il vuelin di ricin, a forin dopradis cun regolaritât dal fassisim.
Tal 1922 e fo la marcje su Rome di Mussolini e dai soi oms cu la cuâl al rivà al guvier.
Daspò tantis violencis (come il delit Matteotti) al limità la libertât di peraule e al abolì ducj i partîts; la Cjamare dai Deputâts e fo disfate par lassâi puest a la Cjamare dai Fas e des Corporazions dant vite a la ditature.
Tai agns 30 il regjim al deventâ aleât de Gjermanie di Hitler e al adotâ lis leçs raziâls.
Dopo lis vueris di Spagne e di Etiopie al entrà te seconde vuere mondiâl tal Jugn dal 1940 cuant che cu la sconfite de France la vitorie e sameave aromai dongje.
Nol fò cussì e dopo il sbarc dai merecans e dai inglês in Sicilie tal 1943 il Re al arestà Mussolini. I todescs lu liberarin e cussì al podè fondâ te alte Italie la Republiche di Salò che e là indenant fin al Avrîl dal 1945 cuant che a rivarin i aleâts e Mussolini al fo copât dai partigjans.
Il fassisim in Friûl.
Ancje se in misure minôr rispiet a ce che al sucedè in Emilie Romagne e in Toscane ancje in Friûl e fo la azion violente dai scuadriscj fassiscj tai prins agns 20.
Dopo la nassite de ditature la situazion si stabilizà. In Friûl fo puartade indenant une fuarte politiche nazionaliste cuintri lis minorancis sclavis e todescjis.
E fo une politiche di italianizazion fuarçade, si improibî l’ûs di lenghis diferentis dal talian, si cirì di fâ emigrâ in Austrie i carinzians de Val Cjanâl, si obleà il gambiament dai cognons che no someavin talians, si spostarin in altri bandis de Italie i mestris elementârs che a fevelavin sloven e v.i.
In cheste suaze il regjim al doprâ, almancul in part, il furlan come mieç par cirî di latinizâ i cunfins orientâi. Il furlan al fo viodût tant che un dialet dal talian che però nol fo ostegjât cussì tant come i altris dialets atôr pe Italie.


text:
Solstizi
Il solstizi in astronomie al è definît tant che il moment che il Soreli al cjape, intal so moviment aparent dilunc de eclitiche, il pont di declinazion massime o minime. Il fenomen al è dovût ae inclinazion dal as di rotazion terestri rispiet ae eclitiche; il valôr di declinazion zontade al coincît cul angul di inclinazion terestre e al varie cuntun periodi di 41.000 agns tra 22.1° e 24.5°.
Il Soreli al cjape il valôr massim di declinazion positive intal mês di Jugn in ocasion dal solstizi di Istât boreâl, biel che al cjape il massim valôr di declinazion negative in Dicembar, in ocasion dal solstizi di Invier boreâl, corispondent al Istât intal emisferi austrâl.
Di un esam di une tabele dai timps dai solstizis si pues verificâ che il fenomen al ritarde di cirche sîs oris ogni an (5 oris, 48 minûts e 46 seconts pe precision), ma si torne a justâ ogni cuatri agns, in consecuence dai agns bisescj, introdusûts propit par evitâ un sbrissâ progressîf des stagjons tal calendari. Par vie di chestis variazions al pues capitâ che il solstizi astronomic al coli ai 20 o ai 21 di Jugn pal Istât intal emisferi Nord o ai 21 o ai 22 di Dicembar pal invier intal emisferi Nord.